text:
Imibuzo Eli-10 Yolutsha Iyaphendulwa
Fumana amacebiso anokukunceda uphumelele ebomini.
UMBUZO 1
Ndingubani?
Xa uqinisekile ngendlela ophila ngayo, ngezinto ozenza kakuhle, ngezinto ongakwaziyo ukuzenza, nangezinto ozimisele ukuzenza, uza kusoloko ukwazi ukwenza izigqibo ezifanelekileyo xa unyanzelwa ukuba wenze into.
UMBUZO 2
Kutheni Ndizikhathaza Ngobuhle?
Ngaba akuyithandi le nto uyibona esipilini? Yintoni onokukwazi ukuyitshintsha?
UMBUZO 3
Ndinokuthetha Njani Nabazali Bam?
Nazi ezinye izinto ezinokukunceda kube lula ukuncokola nabazali bakho.
UMBUZO 4
Ndingazilungisa Njani Iimpazamo Zam?
Uza kuzenza iimpazamo nokuba kunini—njengamntu wonke. Uza kuthini ke emva koko?
UMBUZO 5
Ndenze Ntoni Xa Ndintlontwa Esikolweni?
Ikho into onokuyenza. Phofu, unokumoyisa umntu okuntlontayo ungakhange umbethe.
UMBUZO 6
Ndinokukwazi Njani Ukungalandeli Oontanga?
Kusenokuba nzima ukwenza into oyaziyo ukuba ilungile.
UMBUZO 7
Ndimthini Umntu Ofuna Silale Singatshatanga?
Khawucinge ngezinto eziye zenzeka kulutsha oluye lwalala nabantu olungatshatanga nabo.
UMBUZO 8
Yintoni Endimele Ndiyazi Ngokudlwengulwa?
Abona bantu baxhatshazwayo lulutsha. Yintoni onokuyenza?
UMBUZO 9
Ngaba Nyhani Izinto Zazivelela?
Yiyiphi inkcazelo evakala isengqondweni?
UMBUZO 10
Inokundinceda Njani IBhayibhile?
Abantu abaninzi bathi iBhayibhile yincwadi yeentsomi, iphelelwe lixesha okanye kunzima ukuyiqonda. Abachananga.


c: text/html

text:
KERATAS, UABIkhadi engabonakaliyo
KERATAS, UAB
Amandla kunye nezibonelelo zendalo, Biofuels, Briquettes amafutha, Ebesezisetyenzisiwe, Fuels solid +13
Ushicelelo
- KERATAS, UAB
Imephu
Umsebenzi udidi
Amandla kunye nezibonelelo zendalo, Biofuels, Briquettes amafutha, Ebesezisetyenzisiwe, Fuels solid, Granules, Iityhubhu, Imibhobho ehambisa, Imibhobho yeplastiki, Inkunkuma wood, Izibaso, Izibonelelo, Lezothutho, ukuthuthwa, Materials lwenkunkuma, Michiza, Neenkonzo zezothutho road, Noshishino, imveliso, Uthutho local
Ikhowudi qr
vCard
Website
Igama site: UAB Keratas

robotstxt: allowed

filter: keep


text:
“Ungumni?” Uyathanda ukubuza loonto xa umXhosa eqala ukukubona. Wena ke uphendula ngokuzithutha wenze kanje (wenjenje): NdinguQhudeni, uMvelase, uNgoza, uMpafana, uMakhonz’ egoduka, oMfazi uncancisa isana ngebele elinye, kuThukela umlambo ongawelwayo uwelwa ziinkonjane zodwa, zona zidlisela ngamaphiko, uKheswa kaNozulu, Umthembu owanfenguza kwaXhosa. Ndizalwa emaQwathini, amaBangula, ooDumba, ooMhotho, ooCakeni, phantsi koBhabha, ooPhembeshiya, ooSiximba kaSixolothi, Ngub’ ingaxuthwa ininkw’ abathandwayo, Yazi Lamathumb’ Ehagu Ngawakh’ Onke Na, Bamb’ intambo ezo kwedini ingathi lendawo iyehla? Igama lenkobe ke nguAbongile pha kulamzi kaWaganda. Elesifana ke nguQwalasela. Ikhaya liseCacadu, phez’ komlambo, kwisithili saseRhodana. Ndim lowo.
Iziduko zamaXhosa zibaluleke ukogqitha iifani. Ngokuyelele kwindlela ekwenziwa ngayo kwelamaSikoti, mXhosa ngamnye uye ngesiduko eso sakhe azi ukuba ngubani isinyanya noBawo mkhulu wakhe, nezinqulo zabo. KumaXhosa, ibonwa nje ngobu homba nokubanembeko ukubuza umntu isiduko sakhe. Naxa um-bonga, umkhahlela umntu, wenza njalo ngesiduko nezinyanya zakhe. Xa intombi ithe yenda, ifani yayo ingatsho ithathe fani leyo yakulomyeni, noxa isiduko singasokuze siguquke sona. Abantu abaneziduko ezifanayo babonwa nje ngabazalanayo, nokuba sebengazani. Nazo ezinye ke iziduko zamaXhosa. Ezibhalwe kekeleyo zezo zifumaneka nakumaZulu, nto leyo ebonakalisa ukuba besifudula singabantu abanye.
Izizwe ezaadibana phantsi kwamaXhosa:
1. AmaGcaleka (uninzi lwamaXhosa) abunjwa nguPhalo kaTshiwo ngo1775. AmaGcaleka ke kuthiwa aquka amaRharhabe.
2. AmaNdlambe (esi siXhosa sithethwa eburhulumenteni siphuma apha)
3. AmaNgqika namaRharhabe
4. AbaThembu **mna
5. AmaMpondo
6. AmaMpondomise
7. AmaMfengu (means “beggars”) baasikelwa umhlaba emaXhoseni baze bazithathela ubuXhosa ngenxa yendlala nokuthanda
8. AmaBhaca (means “exiles”) abantu ababhaca bebaleka uTshaka kaZulu). Ubafumana eMount Free, Mzimkhulu, neziphaluka.
9. AmaHlubi ke athandabuzwa nguwo wonke umntu ukuba awela ngaphi. Singabuza wona uqobo
Ezi ntlanga zingentla zaamanyana za zevuma kwaye zangqina ukuba ziyakukhonza ooTshawe, abantwana begazi lakwaXhosa, isizukulwana sikaPhalo noTshiwo. Kwezontlanga njalo kuphuma ezi ziduko zilandelayo. Undikwrece ukuba ndiyalahleka.
- Bamba, Krila, Thangani
- Bhala – amaMpondo
- Bhanqo, Bobese
- Bhayi, Khetsha, Msuthu
- Bhele – AmaMfengu Thamsanqa Mbhele
- Dongo,
- Langa,
- Bhejula, Diya, Ngungu, Mageza, Qhwesha
- Cirha, Nojaholo, Ncibane, Mhlantla
- Chithwayo – amaMpondo
- Cwerha, Vambane, Mahlahlana – AmaMpondo
- Deyi, Babalo
- Debeza, Jebe,Nonyanya, Nongoqo, Mbeka Ntshiyini bathi uqumbile, Khonkcoshe Mbokodo engava mkwetsho. Iinkosi zamaMpondomse. Ubuniinzi bafumaneka kuTsolo, Qumbu naseMthatha.
- Denza (Archibishop Mpilo Tutu)
- Dlamini, Zizi, Jama kaSijadu,
- Sibakhulu, Ndlovu zidle khaya ngokuswela umalusi, uNomagaga, Bakwisizwe samaMfengu) (Thabo Mbeki no Spihelo Guwa)
- Fakathe, Nxi, Buya, Gwili, Mhlanga, Nomali, Xuba, Phandliwe, Nodaba
- Dlomo, Madiba, Sopitsho, Ngqolomsila, Yem-yem, Vela bembhentsele – amaThembu (Rholihlahla Mandela) Mthikrakra, Ngangelizwe, Dalindyebo, Joyi, Jumba, Sabatha, Buyelekhaya
- Dontsa – amaHlubi
- Dosini
- Duma, Nxuba
- Gaba, Mngqosini, Mjobi, Thithiba, Cihoshe, Nozinga, Mntwan ‘omlambo, Thikoloshe, Ndoko, Mbokodw’emnyama kahili, Msuthu (Masixole Memani)
- Gangatha – amaMpondo
- Gatyeni. Mamali, Nkom’ ezibomvu
(kubekho amaNywabe akwangooGatyeni azithutha kanje: Mnywabe, Mamali, Ndondela, Nkom’ ezibomvu, Gatyeni. Ndixakiwe ke ukuba ihamba njani)
- Gxarha, Jalamba – AmaMondomise
- AmaGcina, Gadluma, Thyopho, NoKwindla, Xhamela
- Ganu
- mGebe – amaBomvana
- Giqwa, Thotywayo, Wohla, Nkosana
- Gqunu
- Gqwashu (isizukulwana samaKhoi-khoi esandela kumaXhosa)
- Gubevu (Maduna, amaHlubi)
- Hegebe
- Hlathi, Mfene, Jambasi, Lisa, Hlal’ endle, Tyibilika emaweni ngomva, isilwanyana esakhe sasibi ingathi sihleli noxa silele – (Phumlani Veliti)
- Jali, Mpevu Shelwame, Nomaziphela ebuhlanti kuphela umgquba wodwa
- Jili, Masengwa, Mkhont’ obomvu – AmaBhaca
- Jola, Jolinkomo, Mphankomo, Thole lomthwakazi, Qengeba, , Phahla, Ngwanya, Ndleb’ endlovu, Mzi Welanga – AmaMondomise
- Jwarha
- Khiwa, Khonjwayo – amaPondo
- Khumalo, Mntungwa, Mbulase, Mzilikazi kaMashobane, Oty’umntu emthuthuzela ngeendaba – amaMfengu
- Khwetshube – amaMpondo
- Maduna – Mfengu
- Manci, Mbali, Wabane, Tshitshis’intaba, Mdludla ka Bekiso, Zinde Zinde Zinemiqala
- Mahlangu
- Mawawa, Mpinga, Mbolokoqoshe, Into yomntwana, Ingaphuma iimpondo ifanele isiko (okanye ingaphuma izinza ifanele abafana)
- Mbanjwa
- Mbatha, ooMthiya amaBhaca asuka kwaShandu
- Mbotho
- Mdlangathi – Mome mome sirhama somntwana, Juta
- Mfene, Hlathi, Hlalendle, Tyibilik’ emaweni ngomva, isilwanyana esakhe sasibi, ingathi silele noxa sihleli.
- Mhaga
- Miya, Gcwanini, Sibewu, Salakulandelwa, Mja, Mancoba, Vezi, Mandeluhlwini, Sijekula, Makaluza, Malebomvu, Saliwa
- Mjoli, Qubulashe, Wushe
- Mpandla
- Mpehle – amaMpodomise
- Mpemvu – abaThembu
- Mvulane
- Ncuthu, Khwalo, Mlanjana
- Ndlane
- Ngcitshane
- Ngxabane, Qengeba, Sibhabha nomhlehlo, Thole lomthwakazi – AmaMpondomise
- Ngxongo, Ntsundu – amaMpondo
- Ngwanya
- Nkabane
- Nkomo, Khumalo, Mtntungwa – amaMfengu (Anele Masiza)
- Nkwali, Bhukula, Mkhwanase – AmaMfengu
- Nqarhwane, Ziduli
- Ntambo, Novege, Sisu Sincinane, Butsolo Benyoka – AmaMfengu
- Ntshilibe
- Nxasana
- Nxuba
- Nyawuza, Faku, Thahla, Ndayeni, ohlamba ngobubende amanzi ekhona, Ziqele, Dakhile, Ngqungqushe – amaMpondo ruling line. Iinkosi ziquka uFaku, uBokleni, noNdamase (Butsha Veliti)
- Nzothwa
- Qadi
- Qhinebe, OoGqu-gqu-gqu, oozithonga zithathu, Phazima, Mlunjwa, Phalela
- Qoco, Zikhali, Jojo, Tiyeka, Butsolo beentonga (Bongile P. Mkhathazo)
- Qoma, Siqo, Nyoyela
- Qithi, OoNdinga, ooZondwa – abaThembu (Manelisi Hala)
- AmaQwambi
- AmaQwathi
- AmaBangula, ooDumba, ooMhotho, ooCakeni, ooBhabha, Sximba ka Sxolothi, Bhaxane lwempontshane, Ngub’ Ingaxuthw’ Inikw’ Abathandwayo, Yazi Lamathumb’ Ehagu Ngawakh’ Onke Na, Bamb’ intambo ezo kwedini ingathi lendawo iyehla, (UNINA WAM)**
- OoBhose,
- OoDikela, ngooNoni, ooNtswayibani. Gwede Mantashe
- AmaBhulangwe,
- AmaKhebesi
- OoSdindi
- Mvala, Masango, Dabisa
(Iinkosi zamaQwathi ziquka uNqeno, uStokwe, uDalasile, uFubu, uZwelakhe kwikomkhulu eNgcobo)
- Qhudeni, Mvelase, Mpafana, uNgoza, Makhonz’ egoduka, omfaz’ omnyam’ uncancis’ isana ngebel’ elinye, phesheya kweThukela, umlamb’ ongawelwayo uwelwa ziinkonjane zodwa zona zidlisela ngokubhabha, uKheswa ka Nozulu) UYISE WAM, Napa Sidziya
- Rhadebe,Mthikhulu, Bhungane, Ngelengele, Ndlebe zintle zombini, Mafuza fulele okwelifu lemvula, Mashwa badelinkomo ngempondo zayo, Matshisa, Langalibalele, Dzangwe, Nzipho zimnyama ngoqhwayana (Ringo Madlingozi, Ongezwa Mgijima)
- Rhoyi
- Sango, Khwakhwayi, Nzitha, Ngxongxo, Mahlamb’ ehlala, Mgabhisa – AmaBhaca (Lufundo)
- Sithathu – Qoboyi, Ndebe (THANDILE SKOTI)
- Sikhosana – amaBhaca
- Skhoji (AmaXhosa afumaneka isikhakhu pha kooTsolo eTsitsa. Isizukulwana sikaWilliam Saunders waseSkotilani owenda nentombi yomXhosa)
- Skhomo, Tshangisa, Mhlanyana, Rhudulu
- Shiya
- Sohobese
- Sonani
- Sukwini (isizukulawna samaKhoi-khoi)
- Shweme, Gqagqane, Limakhwe, Zila, Mkhonto
- Thole, Gqagqane, Buzini, Ndlangisa, Mzimshe, Lwandle
- Tolo, Dlangamandla, Mchenge, Mabhanekazi, Mfingo, Zulu, Mabele-made, Vumba lempongo liyanuka. (Luyanda Kota, Uyanda Mdikane)
- Tshabalala, Sobhuza, Mshengu, Mzwati, Mbanzeni, Zikode, Mkhabela, Idonga likaMavuso, Shasha
- Tshangisa, Mngwevu, NoZulu, Skhoma)
- Tshatshu, Tubane, Mahose, Gungubele
- Tshawe, Ngconde, Khawuta, Phalo, Mdange, Tshiwo, (iinkosi zamaXhosa jikelele. Hintsa, Sarhili, Xolilizwe, etc.) (Zandile Sibini)
- Tshezi, Mkhabela, Tenza, Jalamba, Njilo-Njilo, Mkhonto ‘bomvu, omqala ongange nyhugu. (iinkosi zamaBomvana akwa Jalamba-Gambushe (Siphelele Mngazi)
- Tshonyane, Chungwa, Dikiza, Sawa, Simke, Hani, Gqunukhwebe (aphuma kubelungu abatyekezwa yinqanawe)
- Xesibe – AmaMfengu
- Matshaya, Mbathana, Makhandanyawana,
- Nondzaba, Mnune, Tshomela ka Matsho
- Yirha, Mzondi, Sambu, Ziyeka, Thambo lenyoka, Hlab’ elimzondayo
- Zangwa, Khwalo, Ncuthu, Mlanjana, Nqene, Gcaleka, Sobohose
- Zibula
- Zima, Ceduma, Sopitsho, Bhomoyi, Vela bembhentsele
- Zothso, Myelesi, Maphango, Khethela
- Zwane, Mangethe, Zikode, Philela, CebeKhulu, intshontsho lika Ntsele
Kubalulekile ukugqininisa ukuba asingomXhosa wonke umntu othetha isiXhosa. AmaXhosa sisizukulwana sikaTshiwo noPhalo. Nangona abanye abantu bangamaXhosa ngokoyiswa ze babengaphantsi kwesizwe samaXhosa, ngokumfenguza (ukuhambe becela imfuyo nomhlaba) nangokubhaca (ukubaleka imfazwe nenkosi uTshaka ka Zulu.


text:
Zukisa Igama LikaYehova Elikhulu
“Ndiya kulizukisa igama lakho ukusa kwixesha elingenammiselo.”—INdu. 86:12.
1, 2. Ngokwahlukileyo kwiicawa zeNgqobhoko, wona amaNgqina kaYehova alijonga njani igama likaThixo?
UBUKHULU becala, iicawa zeNgqobhoko azilisebenzisi igama likaThixo. Ngokomzekelo, iRevised Standard Version ithi kwintshayelelo yayo: “Ukusetyenziswa kwalo naliphi na igama lobuqu lokuphela koThixo . . . akuwafanelanga amaKristu.”
2 Kwelinye icala, amaNgqina kaYehova, aneqhayiya ngokuthwala igama likaThixo nokulizukisa. (Funda iNdumiso 86:12; Isaya 43:10.) Ukongezelela koko, sikugqala njengelungelo ukwazi intsingiselo yeli gama nembambano yokungcwaliswa kwalo kwindalo iphela. (Mat. 6:9) Noko ke, elo lilungelo esimele singaze silithabathe lula. Ngoko ke, makhe sixubushe le mibuzo mithathu ibalulekileyo: Kuthetha ukuthini ukwazi igama likaThixo? UYehova uye wenza ntoni ngokuvisisana negama lakhe elikhulu, nebangela ukuba lizukiswe? Thina sinokuhamba njani egameni likaYehova?
OKO KUTHETHWA KUKWAZI IGAMA LIKATHIXO
3. Kuthetha ntoni ukwazi igama likaThixo?
3 Ukwazi igama likaThixo akupheleli nje ekuqhelaneni negama “uYehova.” Kuquka ukwazi udumo analo, iimpawu zakhe, injongo, nemisebenzi yakhe echazwa yiBhayibhile, njengendlela abaphatha ngayo abakhonzi bakhe. Kakade ke, olu lwazi uYehova usinika ngokuthe ngcembe ngokuvisisana nokuphunyezwa kwenjongo yakhe. (IMize. 4:18) UYehova walityhila igama lakhe kwisibini sokuqala; ngoko uEva walisebenzisa emva kokuzala uKayin. (Gen. 4:1) Oosolusapho abathembekileyo uNowa, uAbraham, uIsake, noYakobi babelazi igama likaThixo. Enye into, baya belixabisa ngakumbi njengoko uYehova wayebasikelela, ebanyamekela, yaye ebatyhilela iinkalo ezithile eziphathelele iinjongo zakhe ngabo. Kamva, uThixo watyhilela noMoses ngendlela ekhethekileyo intsingiselo yegama lakhe.
4. Kwakutheni ukuze uMoses abuze uThixo igama lakhe, ibe kutheni siqondakala nje isizathu sokuba axhalabe?
4 Funda iEksodus 3:10-15. Xa uMoses wayeneminyaka engama-80 ubudala, uThixo wamnika le mbopheleleko: “Ubakhuphe eYiputa abantu bam, oonyana bakaSirayeli.” UMoses wasabela ngentlonelo ngokubuza umbuzo onentsingiselo ebalulekileyo. Enyanisweni umbuzo kaMoses wawusithi: ‘Ungubani igama lakho?’ Ekubeni kwakukudala lisaziwa igama likaThixo, yintoni kanye le wayefuna ukuyazi uMoses? Kuyacaca ukuba wayefuna ukwazi ongakumbi ngomnini welo gama—izibakala ezaziza kuqinisekisa abantu bakaThixo ukuba wayeza kubahlangula ngokwenene. Siyaqondakala isizathu sokuba uMoses axhalabe ngolo hlobo, kaloku amaSirayeli ayesele engamakhoboka ixesha elide. Kwakusenokuba nzima ukuqiniseka ukuba uThixo wooyisemkhulu wayenako ukuwahlangula kusini na. Amanye amaSirayeli ayesede anqula noothixo bamaYiputa!—Hez. 20:7, 8.
5. UYehova wayityhila njani inkcazelo engakumbi ngentsingiselo yegama lakhe xa wayephendula uMoses?
5 Wathini uYehova xa ephendula loo mbuzo? Wathi: “Uze uthi koonyana bakaSirayeli, ‘UNDINGUYE undithumile kuni.’” * Waphinda wathi: “UYehova uThixo wookhokho benu . . . undithumile kuni.” UThixo watyhila ukuba uya kuba yiyo nantoni na afuna ukuba yiyo ukuze aphumeze injongo yakhe, uya kusoloko enyanisekile kwilizwi lakhe. Yiloo nto, kwindinyana 15 simva esithi uYehova: “Lilo elo igama lam kuse kwixesha elingenammiselo, yaye sisikhumbuzo sam eso kwizizukulwana ngezizukulwana.” Loo nkcazelo imele ukuba yalomeleza gqitha ukholo lukaMoses watsho wamoyika ngakumbi uThixo!
UYEHOVA WENZA NGOKUVISISANA NEGAMA LAKHE
6, 7. UYehova wenza ntoni ngokuvisisana negama lakhe elikhulu?
6 Emva kokuthuma uMoses, uYehova wenza ngokuvisisana negama lakhe ‘ngokuzingqina’ enguMhlanguli kaSirayeli. Wahlazisa iYiputa ngezibetho ezilishumi, kwangaxeshanye etyhila ukuba kwakungekho yabo oothixo baseYiputa—kuquka uFaro. (Eks. 12:12) Emva koko, uYehova wavula uLwandle Olubomvu, eweza uSirayeli, entywilisela uFaro nomkhosi wakhe. (INdu. 136:13-15) Kuloo “ntlango inkulu neyoyikekayo,” uYehova wazingqina enguMlondolozi wobomi njengoko wayebondla aze abaseze abantu bakhe, ababenokufikelela kwizigidi ezibini ukusa kwezintathu nangaphezulu! Wade waqinisekisa ukuba izambatho neembadada zabo azipheli. (Dut. 1:19; 29:5) Ngokwenene, ayikho into enokuthintela uYehova ekwenzeni ngokuvisisana negama lakhe. Kamva wathi kuIsaya: “Mna—ke, ndinguYehova, yaye akukho msindisi ngaphandle kwam.”—Isa. 43:11.
7 NoYoshuwa owangena ezihlangwini zikaMoses, wazibonela izenzo ezimangalisayo zikaYehova eYiputa nasentlango. Ngoko, xa sele eza kufa, eqinisekile uYoshuwa wathi kumaSirayeli: “Niyazi kakuhle ngeentliziyo zenu zonke nangemiphefumlo yenu yonke ukuba akusilelanga nalinye ilizwi kuwo onke amazwi alungileyo uYehova uThixo wenu awathethileyo kuni. Onke abe yinyaniso kuni. Akusilelanga nalinye ilizwi kuwo.” (Yosh. 23:14) Ngokwenene, uYehova waliphumeza ilizwi lakhe, ezingqina ukuba ‘unguNdinguye.’
8. UYehova wenza ntoni namhlanje ngokuvisisana negama lakhe?
8 Nanamhlanje, uYehova ‘usenguNdinguye.’ Esebenzisa uNyana wakhe, wathi ngemihla yokugqibela, isigidimi soBukumkani sasiza kushunyayelwa “kuwo wonke umhlaba omiweyo.” (Mat. 24:14) NguThixo uSomandla kuphela owayenokuzichaza kusengaphambili iziganeko ezinjalo, aqinisekise ukuba ziyaphunyezwa esebenzisa abantu abaninzi “abangenamfundo nabaqhelekileyo.” (IZe. 4:13) Ngoko ke, xa sishumayela iindaba ezilungileyo sifaka isandla ekuzalisekeni kwesiprofeto seBhayibhile. Sizukisa uBawo wethu yaye sibonisa ukuba sinyanisekile xa sithandaza sisithi: “Malingcwaliswe igama lakho. Mabufike ubukumkani bakho. Makwenzeke ukuthanda kwakho nasemhlabeni, njengasezulwini.”—Mat. 6:9, 10.
IGAMA LAKHE LIKHULU
9, 10. Kwindlela awawaphatha ngayo amaSirayeli, uYehova wayityhila njani intsingiselo yegama lakhe, ibe waba yintoni umphumo?
9 Ngokukhawuleza emva kwemfuduko yamaSirayeli, uYehova wazityhila ngakumbi kubantu bakhe. Wenza umnqophiso woMthetho nabo, waba ‘yindoda engumnini wabo,’ waza ngokuzithandela wazithwalisa zonke iimbopheleleko ezihambisana noko. (Yer. 3:14) Wona ke amaSirayeli afana nomfazi wakhe wokomfuziselo, abantu ababizwa ngegama lakhe. (Isa. 54:5, 6) Lo gama emthobela ngokuzithandela yaye egcina nemithetho yakhe, wayeza kuba ‘yiNdoda’ egqibeleleyo kuwo. Wayeza kuwasikelela, awakhusela, aze awanike uxolo. (Num. 6:22-27) Ngenxa yoko, igama elikhulu likaYehova laliza kuzukiswa phakathi kweentlanga. (Funda iDuteronomi 4:5-8; iNdumiso 86:7-10.) Enyanisweni, ukutyhubela imbali yamaSirayeli, iintlanga ezininzi zazitsaleleka kunqulo lokwenyaniso. Eneneni, zatsho amazwi afanayo nalawo athethwa ngumMowabhikazi, uRute kuNahomi esithi: “Abantu bakowenu baya kuba ngabantu basekhaya, noThixo wakho abe nguThixo wam.”—Rute 1:16.
10 Indlela uYehova awawaphatha ngayo amaSirayeli kwiminyaka emalunga ne-1 500 yatyhila iinkalo eziliqela nezintsha zobuntu bakhe. Nakuba olo hlanga lwalumana lungamthobeli, wayesoloko ebonisa ukuba ‘unguThixo onenceba’ ‘nozeka kade umsindo.’ Wayebalasele ngomonde nokuzeka kade umsindo. (Eks. 34:5-7) Noko ke, umonde wakhe wawunomda ibe wafika kuloo mda xa uhlanga lwamaYuda lwamgatyayo lwaza lwambulala uNyana wakhe. (Mat. 23:37, 38) Inzala kaSirayeli wemvelo yayeka ukuba ngabantu begama likaThixo. Njengohlanga yafa ngokomoya, njengomthi xa womile. (Luka 23:31) Oku kwawenza amaSirayeli alijonga njani igama likaThixo?
11. Kwakutheni ukuze uThixo alisuse igama lakhe kumaYuda?
11 Imbali ibonisa ukuba, ethubeni amaYuda aba nengcamango ephosakeleyo ngegama likaThixo, elijonga njengelingafanele kubizwa. (Eks. 20:7) Agqibela ngokuyeka ukulisebenzisa igama likaThixo. UYehova umele ukuba waba buhlungu xa ebona igama lakhe liphathwa kakubi ngolo hlobo. (INdu. 78:40, 41) Kodwa ke, uThixo “ogama lakhe linguKhwele,” wayengenakuze avumele abantu abagatyileyo kuba bemshiyile basebenzise igama lakhe ngonaphakade. (Eks. 34:14) Oku kusifundisa ukuba simele siliphathe ngentlonelo igama loMdali wethu.
UHLANGA OLUTSHA OLUBIZWA NGEGAMA LIKATHIXO
12. UYehova waluvelisa njani uhlanga olwaxelwa kwangaphambili lwabantu begama lakhe?
12 UYehova watyhilela uYeremiya injongo yakhe yokusungula “umnqophiso omtsha” nohlanga olutsha, uSirayeli wokomoya. UYeremiya wachaza ukuba onke amalungu alo mnqophiso, ‘ukususela koyena mncinane ukusa koyena mkhulu kuwo uya kumazi uYehova.’ (Yer. 31:31, 33, 34) Eso siprofeto saqala ukuzaliseka ngePentekoste yowama-33 C.E. xa uThixo wasungula umnqophiso omtsha. Olu hlanga lutsha, “uSirayeli kaThixo” obunjwa ngamaYuda neentlanga, waba ‘ngabantu begama [likaThixo]’ okanye ‘abantu ababizwa ngegama likaYehova.’—Gal. 6:16; funda iZenzo 15:14-17; Mat. 21:43.
13. (a) Ngaba amaKristu okuqala ayelisebenzisa igama likaThixo? Cacisa. (b) Ulijonga njani ilungelo lokusebenzisa igama likaThixo xa ushumayela?
13 ‘Njengabantu ababizwa ngegama [likaThixo,]’ amalungu olo hlanga lokomoya alisebenzisa igama likaThixo, esenjenjalo ngokucaphula iZibhalo zesiHebhere. * Ngoko ke, xa umpostile uPetros wayethetha nesihlwele esasivela kumazwe ngamazwe samaYuda nabangeni ebuYudeni ngePentekoste yowama-33 C.E., wasebenzisa igama likaThixo izihlandlo eziliqela. (IZe. 2:14, 20, 21, 25, 34) AmaKristu okuqala amzukisa uYehova, waza ke naye wayisikelela imigudu yawo yokushumayela. Nanamhlanje, uYehova uyawusikelela umsebenzi wethu wokushumayela xa silivakalisa ngehlombe igama lakhe size abo banomdla sibabonise lona kwiiBhayibhile zabo. Oko kubanceda bazane noThixo oyinyaniso. Lilungelo ngokwenene elo—kubo nakuthi! Kwezinye iimeko ukwazi kwabo uThixo kunokuthetha isiqalo sokuba nolwalamano olumangalisayo noYehova oluya kukhula lomelele luze luhlale ngonaphakade.
14, 15. Nakuba kugquba uwexuko, yintoni uYehova aye wayenza ngesikhumbuzo esiligama lakhe?
14 Kamva kwavela uwexuko kwibandla lamaKristu okuqala, ngakumbi emva kokufa kwabapostile. (2 Tes. 2:3-7) Abafundisi bobuxoki bathelela amaYuda ngokungalisebenzisi igama likaThixo. Ngaba uYehova wayeza kuvuma ukuba igama elisisikhumbuzo sakhe licinywe? Nakanye! Yinyaniso ukuba, nakuba namhlanje sinokungaqiniseki ngeyona ndlela yokulibiza eli gama, kodwa lona liye lasinda. Kangangexesha, liye lavela kwiinguqulelo zeBhayibhile ezahlukeneyo, kuquka iincwadi zabaphengululi beBhayibhile. Ngokomzekelo, ngowe-1757, uCharles Peters wathi ngokwahlukileyo kwizibizo ezininzi zikaThixo, igama “uYehova, libonakala ilelona libuchaza kakuhle ubuntu bakhe.” Ngowe-1797 kwincwadi ethetha ngokunqula uThixo, uHopton Haynes waqala isahluko 7 ngokuthi: “UYEHOVA ligama elifanelekileyo loTHIXO wamaYuda; ekuphela kwakhe awayemnqula; kanye njengoKristu nabaPostile bakhe.” UHenry Grew (1781-1862) akazange anele nje ukulisebenzisa igama likaThixo kodwa waqonda nokuba belisoloko linyeliswa ngoko limele lingcwaliswe. NoGeorge Storrs (1796-1879), isinxulumani sikaCharles T. Russell, walisebenzisa igama likaThixo, kanye njengoRussell.
15 Unyaka ka-1931 wabalasela, kuba ngawo aBafundi BeBhayibhile Bezizwe ngeZizwe, igama ababesaziwa ngalo abantu bakaThixo, bamkela igama elisekelwe kwiZibhalo elithi amaNgqina kaYehova. (Isa. 43:10-12) Ngoko, bavakalisa ehlabathini ukuba bayazingca ngokuba ngabakhonzi bokuphela koThixo oyinyaniso, nokuba ‘ngabantu begama lakhe,’ belizukisa. (IZe. 15:14) Ukubona indlela uYehova aye walikhusela ngayo igama lakhe kusikhumbuza amazwi akuMalaki 1:11 athi: “Ukususela ekuphumeni kwelanga kuse ekutshoneni kwalo igama lam liya kuba likhulu phakathi kweentlanga.”
HAMBA EGAMENI LIKAYEHOVA
16. Kutheni simele sikugqale njengelungelo ukuhamba egameni likaYehova?
16 Umprofeti uMika wathi: “Kuba zonke izizwana ziya kuhamba ngasinye egameni lothixo waso; kodwa thina siya kuhamba egameni likaYehova uThixo wethu ukusa kwixesha elingenammiselo, ewe ngonaphakade.” (Mika 4:5) Lilungelo elingathethekiyo ngokwenene into yokuba uYehova avumele aBafundi beBhayibhile basebenzise igama lakhe elikhulu. Kwabaqinisekisa ukuba uYehova uyakholiswa ngabo. (Funda uMalaki 3:16-18.) Ngaba kunjalo nangawe? Ngaba wenza konke ukuze ‘uhambe egameni likaYehova’? Ngaba uyiqonda kakuhle into ethethwa koko?
17. Kubandakanya ntoni ukuhamba egameni likaThixo?
17 Ubuncinane zintathu izinto ezibandakanyekileyo ekuhambeni egameni likaThixo. Okokuqala, simele sivakalise eli gama kwabanye, siqonde ukuba ngabo ‘babiza egameni likaYehova kuphela abaya kusindiswa.’ (Roma 10:13) Okwesibini, simele sibe neempawu zikaYehova, ngakumbi uthando. Okwesithathu, siya kuba sihamba egameni likaThixo xa sithobela imilinganiselo yakhe yobulungisa, singazisi ugculelo kwigama elingcwele loBawo wethu. (1 Yoh. 4:8; 5:3) Ngaba uzimisele ‘ukuhamba egameni likaYehova uThixo wethu ukusa kwixesha elingenammiselo’?
18. Kutheni abalihlonelayo igama likaYehova bekhangele kwikamva ngengqiniseko?
18 Sekumbovu bamazi uYehova bonke abo bangafuni nokuva. (Hez. 38:23) Abo baquka abantu abafana noFaro owathi: “Ngubani na uYehova, ukuba ndingade ndithobele ilizwi lakhe?” Zange kube kudala wamazi! (Eks. 5:1, 2; 9:16; 12:29) Noko ke, ngokuzithandela thina siye samazi uYehova. Siyazingca ngokuthwala igama lakhe nokuba ngabantu abathobelayo ababizwa ngegama lakhe. Ngoko, sikhangele phambili kwikamva siqinisekile ngesithembiso esikwiNdumiso 9:10 esithi: “Abo balaziyo igama lakho baya kukholosa ngawe, kuba ngokuqinisekileyo akuyi kubashiya abo bakukhangelayo, Yehova.”
^ isiqe. 5 Igama likaThixo lisuka kwisenzi sesiHebhere esithetha “ukuba yinto.” Ngoko, igama elithi “Yehova” lithetha ukuba, “Ubangela kubekho.”—Gen. 2:4.
^ isiqe. 13 Imibhalo yesiHebhere eyayisetyenziswa ngamaKristu okuqala yayinalo igama likaYehova. Ubungqina bubonisa ukuba lalikho nakwiiSeptuagint zokuqala, inguqulelo yesiGrike yeZibhalo zesiHebhere.


text:
Intsomi 6: UThixo Uyakuvumela Ukunqulwa Kusetyenziswa Izithixo Nemifanekiso Eqingqiweyo
Yavela phi le ntsomi?
“AmaKristu enkulungwane yokuqala ayengayisebenzisi imifanekiso eqingqiweyo xa enqula. . . . Ukusetyenziswa kwayo ngenkulungwane yesine neyesihlanu kwathethelelwa, kusithiwa abantu abangenalwazi banokufunda ngobuKristu bhetele kuyo kunakwiincwadi.”—Cyclopedia of Biblical, Theological, and Ecclesiastical Literature, kaMcClintock noStrong, Umqulu 4, kwiphepha 503 nelama-504.
Ifundisa ntoni yona iBhayibhile?
“Uze ungazenzeli umfanekiso oqingqiweyo, nokuba ngowayiphi na into emilise esezulwini phezulu, nasemhlabeni phantsi, nasemanzini aphantsi komhlaba. Uze ungaqubudi kwezo nto, ungazikhonzi.” (Eksodus 20:4, 5 iBhayibhile YesiXhosa) Umpostile uYohane wabhalela amaKristu enkulungwane yokuqala esithi: “Bantwana abancinane, zilindeni kuzo izithixo.”—1 Yohane 5:21.
Ngaba le mifanekiso iqingqiweyo yeyokusondela okanye ukuhlonela nje izinto ezimelayo njengoko zisitsho iicawa? IThe Encyclopedia of Religion ithi: “Kusenokwenzeka ukuba ekuqaleni le mifanekiso yayisetyenziselwa ukufundisa nokuhombisa; njengoko kwakusitshiwo xa ithethelelwa. Kodwa ke akuzange kube kudala ngaphambi kokuba inqulwe. Loo nto yenzeka kakhulu kwizithixo ezasetyenziswa bubuOthodoki baseMpuma.” Kodwa ke umprofeti uIsaya wabuza wathi: “Angalinganiswa nabani na uThixo? Khona, angafanekiswa nantoni?”—Isaya 40:18, iBhayibhile YesiXhosa Yowe-1996.
Funda ezi vesi zeBhayibhile:—Isaya 44:13-19; IZenzo 10:25, 26; 17:29; 2 Korinte 5:7
INYANISO:
UThixo akakuvumeli ukusetyenziswa kwezithixo nemifanekiso eqingqiweyo
HLUKANA NEENTSOMI UZE UPHULAPHULE INYANISO
Sisiphi isigqibo esifikelela kuso emva kokuba sihle amahlongwane iintsomi ezifundiswa ziicawa ezininzi? La “mabali obuxoki [my′thos ngesiGrike] ayilwe ngobuqhetseba” akanakuthelekiswa nenyaniso efumaneka eBhayibhileni.—2 Petros 1:16, iBhayibhile YesiXhosa.
Ngoko ke, yiba nengqondo ephangeleleyo uze ungaphozisi maseko ukuthelekisa iLizwi likaThixo, elingumthombo wenyaniso, kunye nezinto ozifundisiweyo. (Yohane 17:17) Esi sithembiso sithi: “Niya kuyazi inyaniso, yaye inyaniso iya kunikhulula,” siya kuzaliseka nakuwe.—Yohane 8:32.


text:
Kutheni Uthandaza? Ngaba UThixo Uza Kundiphendula?
Impendulo yeBhayibhile
Ewe, uza kuyiphendula. IBhayibhile namava obomi abonisa ukuba uThixo uyayiphendula imithandazo. IBhayibhile ithi: “
Uya kukwenza oko kunqwenelwa ngabo bamoyikayo [uThixo], nokukhalela kwabo uncedo uya kukuva, yaye uya kubasindisa.” (INdumiso 145:19) Ubukhulu becala uThixo uxhomekeke kuwe ukuze uThixo ayiphendule imithandazo yakho.
Izinto ezibalulekileyo kuThixo
Kukuba uthandaze kuye, kungekhona kuYesu, uMariya, kwiinkokeli zonqulo, kwiingelosi okanye kwimifanekiso. NguYehova uThixo kuphela ‘
onguMphulaphuli wemithandazo.’—INdumiso 65:2.
Kukuba uthandaze ngokuvisisana nokuthanda kukaThixo okanye izinto azifunayo ezichazwe eBhayibhileni.—1 Yohane 5:14.
Kukuba uthandaze egameni likaYesu, ulazi igunya analo. “
Akukho bani uzayo kuBawo ngaphandle kokuza ngam,” watsho njalo uYesu.—Yohane 14:6.
Kukuba nokholo xa uthandaza, nokucela ukholo olungakumbi xa kuyimfuneko.—Mateyu 21:22; Luka 17:5.
Kukuba Uthobeke yaye unyaniseke. IBhayibhile ithi: “
UYehova uphakamile, ukanti uyambona othobekileyo.”—INdumiso 138:6.
Kukuba ngumntu ozingisayo. UYesu wathi: “
Qhubekani nicela, niya kunikwa.”—Luka 11:9.
Izinto ezingabalulekanga kuThixo
Libala lolusu lwakho nelizwe ohlala kulo. “
UThixo akakhethi buso, kodwa kwiintlanga zonke umntu omoyikayo aze asebenze ubulungisa wamkelekile kuye.”—IZenzo 10:34, 35.
Indlela oma ngayo xa uthandaza. Ungathandaza kuThixo uhleli phantsi, ugobile, uguqile okanye umi ngeenyawo.—1 Kronike 17:16; Nehemiya 8:6; Daniyeli 6:10; Marko 11:25.
Enoba uthandaza ngokuvakalayo okanye ngaphakathi. UThixo uphendula nomntu othandazela ngaphakathi engaviwa ngabanye abantu.—Nehemiya 2:1-6.
Enoba into oyixhalabeleyo ibonakala ingabalulekanga. UThixo uyakubongoza ukuba ‘
uliphose kuye lonke ixhala lakho, kuba ukukhathalele.’—1 Petros 5:7.
Funda Okungakumbi
Ngubani UThixo?
Ngaba uThixo unalo igama, yaye ngaba usikhathalele?
Yiyiphi Inyaniso Ngokuphathelele UThixo?
Ngaba ucinga ukuba uThixo ukukhathalele? Funda ngobuntu bakhe nendlela onokusondela ngaye kuye.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
12 Ngonyaka wesixhenxe kaYehu,+ uYehowashe+ waba ngukumkani, yaye walawula iminyaka engamashumi amane eYerusalem. Igama likanina lalinguTsibhiya waseBher-shebha.
2 UYehowashe waqhubeka esenza okulungileyo emehlweni kaYehova yonke imihla yakhe leyo uYehoyada umbingeleli wayemyala ngayo.+
3 Ziindawo eziphakamileyo kuphela ezingazange zithi shwaka.+ Abantu babesabingelela beqhumisa nemibingelelo kwiindawo eziphakamileyo.
4 UYehowashe wathi kubabingeleli:+ “Yonke imali yeminikelo engcwele+ eziswe endlwini kaYehova,+ imali alinganiselwe ngayo ngamnye,+ imali yemiphefumlo ngokwexabiso lomntu,+ yonke imali ekuthe qatha entliziyweni yakhe ngamnye ukuba ayizise endlwini kaYehova,+
5 ababingeleli mabazithabathele yona, ngamnye kulowo amqhelileyo;+ yaye bona mabavale iintanda zendlu naphi na apho kufunyanwa khona uthanda.”+
6 Ngonyaka wamashumi amabini anesithathu kaKumkani uYehowashe, ababingeleli babengekazivali iintanda zendlu.+
7 Ngoko uKumkani uYehowashe wabiza uYehoyada+ umbingeleli nababingeleli waza wathi kubo: “Kutheni na ningazivali iintanda zendlu? Ke kaloku, ningaphinde nithabathe mali kwabo nibaqhelileyo, kodwa nikelani ngayo ukuze kuvalwe iintanda zendlu.”+
8 Ababingeleli bavuma ukuba bangathabathi mali ebantwini kwakhona nokuba bangazivali iintanda zendlu.
9 UYehoyada umbingeleli wathabatha isikhongozelo+ waza wagqobhoza umngxuma esicikweni saso wasibeka ecaleni kwesibingelelo ngasekunene xa umntu engena endlwini kaYehova, yaye apho ababingeleli, abagcini-mnyango,+ babeka yonke imali+ eyayisiziswa endlwini kaYehova.
10 Yaye kwakusithi kamsinya nje bakubona ukuba kukho imali eninzi esikhongozelweni, unobhala+ kakumkani nombingeleli omkhulu beze, bayibophe baze bayibale imali eyayifumaneka endlwini kaYehova.+
11 Yaye banikela ngemali eyayilinganisiwe ezandleni zabo babesenza+ umsebenzi ababemiselwe endlwini kaYehova. Baza bona bahlawula ngayo abo babesebenza ngomthi nabakhi ababesebenza endlwini kaYehova,
12 nabo babexhola amatye nabaqingqi bamatye,+ bathenga namaplanga namatye aqingqiweyo okuvala iintanda zendlu kaYehova nako konke okwakuchithiwe endlwini ukuze ilungiswe.
13 Ngokuphathelele indlu kaYehova akuzange kwenziwe zitya zasilivere, nazicima-mlilo,+ nazitya,+ namaxilongo,+ nalo naluphi na uhlobo lwempahla yegolide nempahla yesilivere ngemali eyayiziswe endlwini kaYehova;+
14 kuba babeyinika abasebenzi, yaye babelungisa indlu kaYehova ngayo.+
15 Yaye babengafuni ngxelo+ kumadoda ababeyinika wona imali ukuba ayinike abasebenzi,+ ngenxa yokuba ayesebenza ngokuthembeka.+
16 Ke yona imali yeminikelo yetyala+ nemali yeminikelo yesono, yayingaziswa endlwini kaYehova. Ngoko yaba yeyababingeleli.+
17 Wandula uHazayeli+ ukumkani waseSiriya wenyuka waya kulwa nxamnye neGati+ waza wayithimba, emva koko uHazayeli wabhekisa ubuso bakhe+ ngaseYerusalem ukuba aye kulwa nayo.+
18 UYehowashe ukumkani wakwaYuda wathabatha iminikelo engcwele+ leyo uYehoshafati noYehoram noAhaziya ookhokho bakhe, ookumkani bakwaYuda, babeyingcwalisile neminikelo yakhe engcwele nayo yonke igolide eyayifumaneka kubuncwane bendlu kaYehova nasendlwini kakumkani waza wayithumela+ kuHazayeli ukumkani waseSiriya. Ngoko wemka eYerusalem.
19 Ke eminye imicimbi kaYehowashe nako konke awakwenzayo, akubhalwanga na encwadini+ yemicimbi yemihla yookumkani bakwaYuda?
20 Noko ke, abakhonzi bakhe+ bamanyana, benza iyelenqe+ baza bamxabela uYehowashe endlwini+ yeSiganga,+ endleleni eyehlela eSila.
21 Yaye uYozakare unyana kaShimeyati noYehozabhadi+ unyana kaShomere, abakhonzi bakhe, ngabo abamxabelayo, wafa. Ngako oko bamngcwaba nookhokho bakhe kwiSixeko sikaDavide; waza uAmatsiya+ unyana wakhe walawula esikhundleni sakhe.
Yithumele
Yithumele
2 Kumkani 12
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=12&Chapter=12&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D12%26Chapter%3D12%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
IBHAYIBHILE IYABUTSHINTSHA UBOMI BABANTU
Ndandidikiwe Yindlela Endandiphila Ngayo
Funda Okungakumbi
Yintoni Injongo Yobomi?
Ngaba wakha wazibuza, ‘Yintoni injongo yobomi?’ Funda impendulo yalo mbuzo eBhayibhileni yakho.
Yintoni Injongo KaThixo Ngomhlaba?
IBhayibhile ichaza isizathu sokuba uThixo adale umhlaba, ukuba kuya kuphela nini ukubandezeleka, nokuba ikamva liwuphathele ntoni umhlaba nabo baphila kuwo.
Oko Kufundiswa YiBhayibhile Ngotywala
Funda ngendlela iBhayibhile enokukunceda ngayo ukuze ubujonge ngendlela efanelekiyo utywala.


text:
Le blog yakhelwe ukuphuhlisa ulwimi lwesiXhosa, nokukhuthaza izithethe namasiko anenkqayi akwantu. Njengoko uninzi lwentsha yomXhosa yanamhlanje lungasasebenzisi iilwimi zalo phantse kuzo zonke inkalo zempilo zethu, kuyimfuneko ukuba kubekho ndlela zimbi zokugcina okanye ukukhumbuza isintu ngokubanzi ngeelwimi, amasiko nezithethe zomntu ontsundu - umXhosa ke kweli inqanaba. Izimvo zakho, ulwazi okanye imiba onkqwenela ukuba iphicothwe yamkelekile, thumela ku - embomaxhosa@live.com
Thursday, April 12, 2012
Imbali ngeeKumkani zamaXhosa
Ithi ke imbali esisizwe salwa iimfazwe ezithelekelelwa phaya kwisithoba(ukusuka kunyaka ka 1771-1878) nabelungu. Sasisilwa ngemikhonto sisilwa abelungu abadubula ngemipu.
AmaXhosa ke sesinye sezizwe zikaNtu ekuthiwa zisuka phaya kulamachibi makhulu kuthiwa ziGreat Lakes.
Ingcwaba likaSIKHOMO uyise kaTOGU liseNtabankulu eMzimkhulu. Elika TOGU uyise kaNGCONDE liseQhokoma eNgqeleni. Elika NGCONDE uyise kaTSHIWO liseCumngce eBuntingville. Elika TSHIWO uyise kaPHALO liseNgcwanguba eXhorha. Elika PHALO liseTholeni eThongwane. Elika GCALEKA liseMnyameni kuCentane. Elika HINTSA unyana kaKHAWUTA liseNqabarha kuGatyane phesheya koMbhashe. Elika Sarhili unyana kaHINTSA liseSholorha eXhorha. Elika NGQIKA liseMkhubiso kwaLanki. Elika SANDILE lityholwa kwiindawo ezintathu. Abanye bathi likwaZidenge eCumakala, abanye bathi likwiNtaba kaNdoda, kanti abanye balikhomba kumahlathi akwaHoho. Elika SIGCAWU liseMngazana eXhorha. ElikaNDLAMBE liseXinirha. Elika TYHALI NGQIKA likuMakhahlana eDikeni entla kwesinala phezu kweTyhume. Elika RHARHABE lona liseXuka eNgcobo. Lize elika TSHAWE libeseWilo eMqanduli.
36 comments:
- AnonymousSeptember 13, 2012 at 1:43 AM
cela uzaciselwa ngeziziduko Mqoco,jojo ZikhaliReplyDelete
- AnonymousSeptember 23, 2012 at 5:31 AM
Intle.ReplyDelete
- AnonymousSeptember 23, 2012 at 5:41 AM
Ndingumntu onomdla kakhulu kwiinkcubeko neenkolo zakwa Xhosa. Ngoku ndifuna ukwazi intsukaphi yenkolo kuQamatha uJobela noThixo.nje ngokuba kuthiwa uThixo(the sun god) noJobela(the earth goddess) bazala uQamatha(the creater and the saviour). Ndifuna ukwazi intsusaphi yeezonkolo kwaXhosa. Camagu!ReplyDelete
- AnonymousApril 29, 2013 at 3:11 AM
Ndiyabulela kakhulu,ndicela ucacise ncakasana ngamaJwarha.mpongom@webmail.co.za.Enkosi..ReplyDelete
- AnonymousJune 2, 2013 at 1:11 PM
Ndicel'ubuza ukuba amaCirha,ooJwarha, namaTshawe (ungafakela ke namaKwayi) kulungile na ukuba bathathane ngoba ngoko kwakum bayazalana,okanye ndiyaphazama?..thukuthezim@gmail.comReplyDelete
- AnonymousAugust 13, 2013 at 9:21 AM
Umbuzo wam nanku: ingaba ukhona umahluko phakathi kukaThixo noQamata? Ndicela nokwazi ukuba ezinye iziduko ezifana nooJola, Thunzi, nezinye, zisuka phi zona? Impendulo ungayithela kwi-email yam: dwi@webmail.co.zaReplyDelete
- AnonymousAugust 27, 2013 at 8:21 PM
Ndicela ukwazi ngamaNtlane, Dingi/ Dinga NqabaneReplyDelete
- AnonymousNovember 15, 2013 at 10:37 PM
Ndicela iziduko zoTshawe mna. Ungandithumelela ku email: olwethuodzi@gmail.comReplyDelete
- AnonymousDecember 15, 2013 at 10:28 AM
Ndicela undicacisele ngo Mkhwemte no Cirha/Nojaholo badibana njani...ingomphi omdala kunomnye. lukhanyomkile@hotmail.com Enkosi!ReplyDelete
- AnonymousDecember 20, 2013 at 11:54 AM
Molweni, ndicela ukhanyiselwa ngamaTshawe namaKwayi. Kulungile na ukuba ajole. jikela88@ovi.comReplyDelete
- AnonymousDecember 21, 2013 at 7:15 AM
Ndicela ukwazi imvelaphi yo vambane ugxarha usiyoyo gmbombo160@gmail.comReplyDelete
Botani sizwe sakwa xhosa, bendinga thanda ukwazi banzi ngendlu kaMaqoqa apha emaTshaweni eyeindilahle phaku Khawuta kuthiwa uMaqoqa ibingunyana kaKhawuta ingaba phuthuni ubunyani balonto?ReplyDelete
- AnonymousFebruary 14, 2014 at 2:32 AM
Bhota maXhosa, Mna ndicela undichazele ngezinyoka zimbini zindibhidayo kuba apha esiXhoseni sithi yiNyushu lenyoka ngesingesi kuthiwa yiBlack mamba ndifuna ukwazi uba yinyoka enye na le kuba into ezenziwa yiblack mamba ziyafana nqwa nezenziwa yinyushu/ impendulo yithumele apha, zamuxolodoni@gmail.comReplyDelete
- AnonymousApril 29, 2014 at 2:37 AM
Bhotani maXhosa ndicela ukucaciselwa kakuhle uba ubukhosi obabu ngoba kwa Sokhanyile ooNxotsa, ka xesibe,bhulingwe bude buye koo Jojo buhambe kanjani ngokuba xa ndisiva nangembali endiyifumanayo Nofikeni uthi bobakhe.ngoku andisazi kakuhle njengamntu othanda imbali ndiya lahleka kakhulu.ReplyDelete
- AnonymousJuly 1, 2014 at 6:25 AM
molweni , mna ndingu Mamtshawe, ndicela ukubuza ukuba Amatshawe azalana njani naMakwayi? ndicela ingcaciso egcweleyoReplyDelete
- AnonymousJuly 1, 2014 at 6:27 AM
molweni kwakhona kwelikhaya ndicela khe nindiphe umnombo wamaTshawe niphinde nindiphe umnombo waMakwayi ngoba ndiqaphele into yokuba azithutha ngokufanayoReplyDelete
- AnonymousAugust 7, 2014 at 1:37 PM
Bhotani maxhosa..ndicela intsukaphi yaMAKHOMAZI oogqugqugqu...joebuyisile@ovi.comReplyDelete
- AnonymousOctober 11, 2014 at 4:33 PM
Ndine group apha ku whtaspp ithi amaDosini sinyuka sisihla bathi abanye asingoJola .singoDosini ,Mnqabashe....ndicela undithumele apha tukwayom@gmail.com ooDosini bahamba njani nooJola .xa ezi thutha uDosini uqala aphelephi?ndingavuya kakhuluReplyDelete
- AnonymousOctober 15, 2014 at 5:13 AM
Ndingena ukulungisa nje nto inye, eyeyona nto ndiyazi nasebuthongweni. Phaya kwiinyanga zonyaka wenza impazamo elahlekisa kakhulu, kuqala uMqungu, ze kwandule uMdumba.ReplyDelete
January = eyoMqungu
February = eyoMdumba
- AnonymousOctober 29, 2014 at 6:09 AM
Andiva nto ngo Ntinde endinomdla kuyo mna okwangoku.ReplyDelete
- AnonymousMarch 26, 2015 at 7:37 AM
Camagu mzi wakuthi, mna bendicela nindityebisele kwelicala laMandungwane. Ndinqwenela ukwazi umbo wawo, ba asuka phi? Ba ukhona onofifi angandityebise pha ku Mfakadolol@gmail.comReplyDelete
- AnonymousApril 24, 2015 at 4:56 AM
Imvelaphi yoo Thangana, Mbamba, Krila ithini na bethuna. I am so very interested because where we live we are the only Mabamba aphayana so kengoku asiwuchani kakuhle umcimbi. Even sesisenza amasiko kuphathiswa oo Tshawe, Dikela bonke nje ababacaceleyo kangangoba andisenamdla kwangalento kuthwa lisiko mna ngoku ngoba kaloku andinayo lanto yoba sokhe sidibane singoo Mbamba ndiyayazi ba ngumvubo nje ngulowo ufun'ubaphambili.ReplyDelete
Ningandibuzi kakhulu ke ngo why and how ngaba nam ndinomdla wabo, Niyayazi kaloku abantu bakudala babehambe begcinisa abantwana more special abangamakhwenkwe. Umkhulu ke wabhubha ebashiya nengxelo engathanga vetshe abantwana bakhe ngoba kaloku naye wayengena chance yokuzazi kakuhle eyonanto ayazi gqithi yile yalomzi wayekhulela kuwo.
Kodwa kuthwa ngowendawo ekuthwa kuse Mbango/Mbhango ingathi idolophu ngutsolo not sure. NDINOMDLA kakhulu ekwazini imvelaphi le yamabamba into endibhalise apha ndiyayibona nale yofuna ukwazi apho kwakuhlala khona la wasekhaya amabamba. Umnombo wamabamba plz.
Onenkcazelo ngomnombo or imvelaphi yethu angandithinta apha ngezantsi.
email: nwabisatshona2014@gmail.comReplies
- LungelwaNovember 3, 2015 at 3:00 AM
Ngokolulwazana lwam lufutshane isiko ngalinye xa lisenziwa kumelezeke ukuba ibengumntu wesosiduko ophetheyo. Andazi ke uTshawe lo noDikela (onumQwathi) bavuma njani ukuma entla komnye umzi. Abanolwazi oluthe vetshe mabasincede bethu umzi kaXhosa undekalahlekiDelete
Bhotani mzi wakuthi. Ndicela udibana nabo Hela base King Williams Town. Isiduko sabo ngamaNqarwane. Cell 0737366494 Email yam davidhela@gmail.comReplyDelete
Pasco: Mna ndingu dabane umekha untlokokwenyathi;ndifuna intshusamabadla kadabane umekha untlokoyenyathi.Ndithi ngumnkhwemnte lo.ReplyDelete
Ndicela ucaciselwa ngaMahegebe to thandogxota0@gmail.comReplyDelete
Yemadoda Kanti Umqwambi yena ithini into ngaye?ReplyDelete
Ithini imvelaphi YooNyathi kabudede onokhonzaReplyDelete
Ithini imvelaphi YooNyathi kabudede onokhonzaReplyDeleteReplies
Ndiya bhotisaDelete
Ndisisizukulwana sika Pato kaChungwa, kaTshaka, kaBane, kaLungana, kaMalangane, kaKhwane, kaDepe.
Ndicela ingcaciso malunga nomnombo kaKhwane owayeliphakathi elithembekileyo kuKumnkani uTshiwo, nowathi wamwonga ngobukhosi ngenxa yobukhalipha kwakhe ukumsindisa kuhlaselo luka Nqgosini.
Ungandithumelela ololwazi kule e-mail (Tshawe.Pato@eskom.co.za).
Ndovuyiswa yinkcazeloyakho.
Ozithobileyo
Gcobani Pato
Bhotani sizukulwana sakowethu. Ndicela khe nindincedise ngomnombo kaCirha.ReplyDelete
Enkosi
Bhotani sizukulwana sakowethu. Ndicela khe nindincedise ngomnombo kaCirha.ReplyDelete
Enkosi
Botani,ndicela ulwazi oluphangaleleyo malunga noku,ingaba uMkhwemte wayengunyana kaCirha kusini na??..thumela pienaarsiviwe@gmail.com ndiyabulelaReplyDelete
ndicela imvelo ngo cheif george pantshwa uhlanga ubukhosi basemiphandeni eqokolweniReplyDelete
ndicela ulwazi nge nkosi yase miphandeni ugeorge pantshwa kunye nomlando ngobukhosi basemagqiyeniReplyDelete
Ndinomdla kuphando endakhe ndeva uba lwenziwe malunga neminombo yezindlu zakwaxhosa, ingakumbi izindlu zamambalu aphaya ku Centane. Onolwazi ngencwadi emalunga nalomba ndingaluvuyela uncedo lwakhe. Enkosi.ReplyDelete


text:
Ngaba Nyhani Singamkholisa UThixo?
Ngaba wakha wafunda ngabantu abaseBhayibhileni abatyibekwa ngezincomo, waza wathi, ‘Andinakuze ndibe njengabo!’ Usenokuthi ‘Andikho msulwa, andilolungisa, ibe ndiyazenza iimpazamo.’
Usolusapho uYobhi uchazwa njengendoda ‘engenakusoleka, nethe tye.’ (Yobhi 1:1) ULote kwakusithiwa ‘lilungisa.’ (2 Petros 2:8) UDavide yena kwathiwa wenza “oko kulungileyo” emehlweni kaThixo. (1 Kumkani 14:8) Noko ke, makhe sihl’ amahlongwane ubomi bala madoda kuthethwe ngawo eBhayibhileni. Siza kubona ukuba (1) azenza iimpazamo, (2) ininzi into esinokuyifunda kumzekelo wawo, kwaye (3) sinako ukumkholisa uThixo enoba sineempazamo.
AZENZA IIMPAZAMO
UYobhi wehlelwa luthotho lwezinto ezibuhlungu ibe kwakubonakala ngathi udlelw’ indlala. Wagqiba kwelokuba uThixo akayihoyanga into yokuba unokholo kuye okanye akanalo. (Yobhi 9:20-22) UYobhi wayezibona elelona lungisa lakha lakho, kangangokuba kwabanye wayevakala ngathi uthi wogqitha noThixo lowo.—Yobhi 32:1, 2; 35:1, 2.
ULote wathath’ ebeka xa kwakufuneka enze isigqibo esasibonakala silula. Abantu baseSodom naseGomora ababebole bhutyu kukuziphatha okubi babemkhathaza gqitha kangangokuba bade ‘bawuthuthumbisa umphefumlo wakhe.’ (2 Petros 2:8) UThixo wathi ufuna ukuzitshabalalisa ezo zixeko zibi waza wanika uLote nentsapho yakhe ithuba lokusinda. Ungacinga ukuba uLote wayeza kulixhakamfula ngazo zozibini elo thuba, ekubeni wayehleli engonwabanga apho. Noko ke, wathandabuza. Kwafuneka iingelosi zibabambe ngezandla zize zibarhuqele ngaphandle kwesixeko ukuze bakhuseleke.—Genesis 19:15, 16.
UDavide wakha wohlulwa kukuziphatha waza wakrexeza nomfazi wenye indoda. Xa wayezama ukuquma elo hlazo, uDavide wenza eyona inkulu ngokubulala umyeni waloo mfazi. (Eyesi-2 kaSamuweli, isahluko 11) IBhayibhile ithi, loo nto wayenzayo uDavide “yabonakala imbi emehlweni kaYehova.”—2 Samuweli 11:27.
UYobhi, uLote noDavide bazenza iimpazamo, ibe ezinye zazo zazinkulu. Kodwa ke, njengoko siza kubona eyona nto yayiphambili kubo kukukhonza uThixo ngentliziyo epheleleyo. Babekulungele ukubonisa ukuba bayazisola nokutshintsha iindlela zabo apho kuyimfuneko. Yiloo nto uThixo wakholiswa ngabo kwaza kwathiwa eBhayibhileni bangamadoda athembekileyo.
SINOKUFUNDA NTONI?
Ekubeni singafezekanga, siya kusoloko sizenza iimpazamo. (Roma 3:23) Kodwa xa senze impazamo, kumele kucace ukuba siyazisola size siyilungise.
UYobhi, uLote noDavide benza ntoni ukuze balungise iimpazamo zabo? UYobhi wayeyindoda ethembeke ngentliziyo epheleleyo. Emva kokuba uThixo ethethe naye, wayilungisa indlela awayecinga ngayo waza wacela uxolo ngezinto awayezithethile. (Yobhi 42:6) ULote wayeyithiye njengoYehova indlela embi ababeziphethe ngayo abantu baseSodom naseGomora. Inye nje kuphela into eyaba yingxaki, kukungaphumi kwakhe ngokukhawuleza apho. Kodwa ke ekugqibeleni waphuma waza wasinda xa uThixo etshabalalisa ezo zixeko. Wathobela waza akajonga emva kwizinto awayezishiya. Nangona uDavide wenza isono esibi ngokophula umthetho kaThixo, wabonisa eyona nto yayisentliziyweni yakhe xa waguquka ngokunyanisekileyo waza wacela uYehova ukuba amenzele inceba.—INdumiso 51.
Indlela uThixo awawaphatha ngayo la madoda iyavumelana nendlela abaphatha ngayo abantu abangafezekanga. UThixo “uyakwazi ukuyilwa kwethu, ekhumbula ukuba siluthuli.” (INdumiso 103:14) Ngoko ke, ukuba uThixo uyazi ukuba siya kuhlala sizenza iimpazamo, ulindele ntoni kuthi?
UThixo “uyakwazi ukuyilwa kwethu, ekhumbula ukuba siluthuli.”—INdumiso 103:14.
ABANTU ABANGAFEZEKANGA BANOKUMKHOLISA NJANI UTHIXO?
Eyona nto sifanele siyenze ukuze sikholise uThixo siyiva kwicebiso uDavide awalinika unyana wakhe uSolomon. “Wena, Solomon nyana wam, uze umazi uThixo kayihlo, umkhonze ngentliziyo epheleleyo.” (1 Kronike 28:9) Yintoni intliziyo epheleleyo? Yintliziyo ethanda uThixo nezimiseleyo ukwenza ukuthanda kwakhe. Asiyontliziyo engenazimpazamo, kodwa yekuthandayo ukuthobela uThixo nevumayo ukulungiswa. Kukuthanda uThixo nokuthobela okwabangela kuthiwe uYobhi ‘akanakusoleka,’ uLote ‘ulilungisa,’ noDavide wenze “kuphela oko kulungileyo” emehlweni kaThixo. Nangona benza iimpazamo, bakwazi ukumkholisa uThixo.
Ukuba simthanda ngentliziyo yethu yonke uThixo, siza kufuna ukumthobela
Ukuba siye saneengcinga ezimbi, sathetha into esizisolayo ngayo okanye senza into embi, ifanele isithuthuzele le mizekelo sisandul’ ukuthetha ngayo. UThixo uyazi ukuba asifezekanga. Kodwa ke ulindele ukuba simthande size sizimisele ukumthobela. Ukuba simthanda ngentliziyo yethu yonke uThixo, sinokuqiniseka ukuba nathi sinako ukumkholisa.
Funda Okungakumbi
Ukuphila Ngendlela Ekholisa UThixo
Ngaba inokwenzeka into yokuba siphile ubomi akholiswa bubo uYehova. Unokuba ngumhlobo wakhe.


text:
Iimbalasane Zonyaka Odlulileyo
UYehova wabonisa uHezekile umbono wenqwelo enkulu yasemazulwini emela inxalenye engabonakaliyo yentlangano yakhe. Nakubeni le nqwelo inkulu, yenza amatshe xa ihamba ibe ijika ngesantya esiphezulu. (Hez. 1:15-28) Izinto ezibangel’ imincili eziye zenzeka kulo nyaka udlulileyo zibonisa ukuba nenxalenye esemhlabeni yentlangano kaYehova uThixo ihamba ngesantya esifanayo.
KWELI CANDELO
Intlangano Etyhalela Phambili
Luyabonakala ukhokelo lukaYehova ekufuduseni ikomkhulu lehlabathi limke eNew York City.
I-JW.ORG—“Bubungqina Kuzo Zonke Iintlanga”
Iwebhsayithi yethu inceda ekubeni iindaba ezilungileyo zoBukumkani bukaThixo zifikelele kuzo “zonke iintlanga.”
Bayayithanda I-Watchtower ONLINE LIBRARY
Abantu abasebenzisa esi sixhobo sokuphanda babhala iileta bebulela.
Iividiyo Zoopopayi Zichukumisa Iintliziyo Ezinyanisekileyo
Funda ngendlela ezi vidiyo eziluncedo ngayo ebantwaneni nakwiintsapho emhlabeni wonke.
Umboniso Obangel’ Umdla
Funda amagqabantshintshi ngalo mboniso mtsha unembali yamaNgqina kaYehova kunye noludwe lwamaxesha olubonisa ukungakhethi cala kwamaKristu.
Ingxelo Ngezomthetho
Ezi ziingxelo zomthetho zamaNgqina kaYehova zamazwe ayi-12 ezibonisa ukuba asalwela inkululeko yonqulo.
Amagqabantshintshi—Iindaba Ezivela Ehlabathini Lonke
AmaNgqina kaYehova asebenza nzima ukuze akhe aze aye kwiindawo zokunqula ezenziwe kakuhle.
Ukunikezelwa Kwamasebe
Funda amagqabantshintshi ngezi zihlandlo zimnandi zamazwe ngamazwe.


text:
UKUNCEDA IINTSAPHO | ULUTSHA
Xa Kufuneka Ubuyele Ekhaya
INGXAKI
Olunye ulutsha luye lwashiya ikhaya lwaza lwazihlalela, kodwa lwathwaxwa zezoqoqosho lwaza lwabuyela ekhaya. Ngaba yakha yakwehlela le nto?
Nokuba uyamthanda umama notata wakho, ukubuyela ekhaya kusenokuba nzima. Ngokomzekelo, enye intombi enguSarah * ithi: “Ukuzihlalela kwakundenza ndizive ndingumntu ebantwini kuba ndandingaxhomekekanga mntwini. Ukubuyela ekhaya kwandenza ndaziva ndingumntwana kwakhona.” Wavakalelwa ngendlela efanayo nomfana ogama linguRichard. Uthi, “Ndandingafuni ukubuyela ekhaya, kodwa ndandingasakwazi ukuzinyamekela. Ndandiziva ndingento yanto.”
Ukuba nawe ukwimeko efanayo, eli nqaku liza kukunceda uthathe apho ubuyeke khona.
ISIZATHU SOKUBA OKU KUSENZEKA
Iingxaki zemali. ULutsha oluninzi luvuswa kabuhlungu emaqandeni xa lubona indlela ekubiza ngayo ukuzihlalela. URichard ebekuthethwe ngaye ngaphambili uthi, “Yaphela yonke imali endandizigcinele yona ndizama ukuzihlalela.” Kwaba njalo nakuShaina owashiya ikhaya eneminyaka eyi-24 waza wabuyela ekhaya emva konyaka onesiqingatha. Uthi, “Kwakumele ukuba ndiyiphathe kakuhle imali. Ndahamba ekhaya ndingenamali, ndabuya ndintyumpantyumpeka ematyaleni.” *
Ukuphelelwa ngumsebenzi. UShaina wafumanisa ukuba ukuphelelwa ngumsebenzi kungaphazamisa nelona cebo lokuzihlalela elicingisiswe kakuhle. Uthi: “Ndathweswa isidanga kwizifundo zobugqirha, ndaza ndafunyanelwa umsebenzi yinkampani efunela abantu umsebenzi. Xa waphelayo loo msebenzi landitshonel’ emini. Kuba ndandihlala ezilalini, landiphelela nethemba lokuphinda ndifumane umsebenzi endiwufundeleyo!”
Ulindelo olungekho ngqiqweni. Ulutsha oluninzi lungena emsebenzini lungakulungelanga ukusebenza nzima. Ikakhulu lufika umsebenzi unzima kunokuba belulindele. Luye lufumanise ukuba oko kuzimela kudala lukulangazelela akusemnandanga. Khange lucinge ukuba ukuzimela kunokuba nzima kangaka.
OKO UNOKUKWENZA
Thetha nabazali bakho ngokubuyela kwakho ekhaya. Thethani ngezinto ezifana nokuba: Uza kuhlala ixesha elingakanani ekhaya? Uza kuncedisa njani kwiindleko zasekhaya? Yeyiphi imisebenzi yasekhaya onokuyenza? Uza kwenza njani ukuze uphinde uzimele? Nokuba ungakanani na, khumbula ukuba kowenu umele uthobele umthetho wabazali.—Umgaqo weBhayibhile: Eksodus 20:12.
Funda indlela yokusebenzisa imali. Incwadi ethi The Complete Guide to Personal Finance: For Teenagers and College Students ithi: “Indlela oyisebenzisa ngayo imali idiza indlela oza kuyiphatha ngayo. . . . Eyona nto ibalulekileyo kukufunda ukungathengi izinto ongazidingiyo.”—Umgaqo weBhayibhile: Luka 14:28.
Cela iingcebiso kubantu abanolwazi. Abazali okanye abantu abadala bangakunceda ngendlela yokugcina imali, ukuceba kwangaphambili indlela oza kuyisebenzisa ngayo, neyokubhatala amatyala. Enye intombi enguMarie ithi, “kwafuneka ndibuyele ekufundeni izinto ezincinci. Umhlobo wam wandincedisa ekubhaleni uludwe lwezinto ezibalulekileyo nezingabalulekanga. Ndothuka kukubona ukuba bendiyidyakraza imali! Ndafunda neyona nto ibalulekileyo ukuze umntu akwazi ukuzihlalela, ukuzeyisa.”—Umgaqo weBhayibhile: IMizekeliso 13:10.
Khumbula ukuba eyona nto ibalulekileyo kukuwenza kakuhle umsebenzi wakho enoba wenza msebenzi mni
Khangela umsebenzi. Khangela umsebenzi ngeli xesha ubuza kube uphangele ngalo. Uze ulumke ke: Abanye abantu baza kukuxelela ukuba “funa umsebenzi wamaphupha akho.” Kodwa ukukhangela ‘umsebenzi wamaphupha’ kusenokunciphisa amathuba okufumana umsebenzi! Endaweni yokukhangela umsebenzi othile, thatha lowo uvelayo. Khumbula ukuba eyona nto ibalulekileyo kukuwenza kakuhle umsebenzi wakho enoba wenza msebenzi mni. Kuye kwafunyaniswa ukuba ngokuya umntu ewazi kakuhle umsebenzi wakhe, uya ewunandipha. Awunyanzelekanga ukuba wenze umsebenzi owuthandayo ukuze uwuthande umsebenzi owenzayo!
^ isiqe. 5 Amagama akweli nqaku atshintshiwe.
^ isiqe. 8 Abafundi basekholeji eUnited States badla ngokuba nengxaki efanayo. Ingxelo ekwi The Wall Street Journal, ithi umfundi ofunda ngemali mboleko uthi egqiba ukufunda abe enetyala elimalunga needola eziyi-33 000.
Funda Okungakumbi
Okufundiswa YiBhayibhile Ngomsebenzi
Ngaba ibalulekile into yokuba wenza umsebenzi onjani?


text:
FUNDISA ABANTWANA BAKHO
UThixo Uyakhathazeka
—Indlela Esinokumvuyisa Ngayo
Ngaba wakhe wakhathazeka kakhulu de walila?— * Phantse sonke sakhe sakhathazeka ngaloo ndlela. Ngamanye amaxesha, sisenokulila kuba singonwabanga. Omnye umntu usenokuthetha ubuxoki ngathi. Loo nto inokusikhathaza, andithi?— Naye uThixo uyakhathazeka xa kuxokwa ngaye. Makhe sithethe ngoku size sibone indlela esinokumvuyisa ngayo uThixo kunokuba simkhathaze.
IBhayibhile ithi kwakukho abantu ababesithi bayamthanda uThixo, kodwa bamenza ‘waziva ebuhlungu.’ Akukho mntu unokwenza into ebuhlungu emzimbeni kaYehova uThixo, kuba unamandla amakhulu. Masibone ke ukuba kutheni uYehova ekhathazeka xa singayenzi into athi masiyenze.
Abantu bokuqala ababini abadalwa nguYehova emhlabeni bamenza wakhathazeka kakhulu. Aba bantu babekwa kwiParadesi esemhlabeni ekwakusithiwa ‘ngumyezo wase-Eden.’ Yayingoobani amagama abo?
Emva kokuba uYehova ebabeke kuloo myezo, wathi mabawugcine kakuhle bawulungise. Wabachazela nokuba banokuba nabantwana baze bahlale kuloo myezo bangafi. Kodwa ngaphambi kokuba uAdam noEva babe nabantwana, kwenzeka into embi. Uyayazi kwenzeka ntoni?
Le ngelosi yashukumisa umlomo wenyoka ukuze ibe ngathi iyathetha. Wayithanda uEva le nto yayithethwa yinyoka, kuba yathi wayeza kuba “njengoThixo.” Wenza kanye loo nto yayithethwa yinyoka. Uyayazi ukuba yintoni leyo?
UEva watya kulo mthi uYehova wayeyalele uAdam ukuba bangawutyi. Ngaphambi kokuba uThixo adale uEva, wathi kuAdam: “Kuyo yonke imithi yomyezo ungadla wanele. Kodwa wona umthi wokwazi okulungileyo nokubi uze ungadli kuwo, kuba mhla uthe wadla kuwo uya kufa ngokuqinisekileyo.”
UEva wayewazi loo mthetho. Kodwa yena uEva waqhubeka ewujongile, “wabona ukuba umthi wawulungele ukudliwa kwanokuba wawulangazeleleka emehlweni . . . Ngoko wathabatha eziqhameni zawo waza wadla.” Emva kokuba etyile wanika uAdam ‘naye wadla.’ Ucinga ukuba kwakutheni ukuze uAdam atye naye?
Usayikhumbula inyoka eyathetha noEva? Kanye njengokuba umntu enokwenza unodoli abe ngathi uyathetha, kukho umntu owenza la nyoka yangathi iyathetha. Yayililizwi likabani elo?
Thina singamvuyisa njani ke uYehova?
Funda EBhayibhileni Yakho
^ isiqe. 3 Ukuba ufunda nomntwana, isikhewu senzelwe ukuba umvumele aphendule.


text:
INQAKU ELINGUMXHOLO | UBUXOKI OBUBANGELA UKUBA UTHIXO ANGATHANDWA
Ubuxoki Obabangela Ukuba Abantu Bathi UThixo Ukhohlakele
OKO KUKHOLELWA NGABANTU ABANINZI
“Imiphefumlo yaboni iya esihogweni bakufa, apho igwetyelwa ‘ukutsha ngonaphakade.’ ” (ICatechism of the Catholic Church) Ezinye iinkokeli zonqulo zithi abo basesihogweni bohlukaniswe ngokupheleleyo noThixo.
INYANISO ESEBHAYIBHILENI
“Umphefumlo owonayo
EBhayibhileni, amagama esiHebhere nesiGrike aguqulelwe ngokuthi “isihogo,” abhekisela kwingcwaba eliqhelekileyo. Ngokomzekelo, xa uYobhi wayegula kakhulu, wathandaza wathi: “Akwaba ubunokundifihla engcwabeni [“esihogweni,” ngokweDouay-Rheims Version].” (Yobhi 14:
KUTHENI UMELE UBE NOMDLA?
Ukukhohlakala akusenzi sifune ukumthanda uThixo; kunoko kuyasibhebhetha kuye. URocío ohlala eMexico uthi: “Ndafundiswa ngesihogo ndiselusana. Ndandingcangcazela luloyiko kangangokuba ndandingacingi ukuba uThixo anganeempawu ezintle. Ndandicinga ukuba unomsindo yaye akaxoleli.”
Oko kuthethwa yiBhayibhile ngemigwebo kaThixo nemeko yabafi yamenza uRocío wayitshintsha indlela amjonga ngayo uThixo. Uthi: “Ndaziva ndikhululekile
Abantu abaninzi baye bazimisela ukukhonza kuba nje besoyika isihogo, kodwa uThixo akafuni umkhonze kuba umoyika. Kunoko, uYesu wathi: “Uze umthande uYehova uThixo wakho.” (Marko 12:29, 30) Ngaphezu koko, ukuba siyaqonda ukuba uThixo usebenzisa okusesikweni, sinokumthemba ukuba uya kugweba ngokusesikweni nakwixesha elizayo. Njengomhlobo kaYobhi uElihu, ngelunda sinokuthi: “Makube lee kuThixo oyinyaniso ukwenza ngobungendawo, nakuSomandla ukwenza ngokungekho sikweni.”


text:
Isifundo 21
Yintoni IBheteli?
IBheteli ligama lesiHebhere elithetha ‘Indlu KaThixo.’ (Genesis 28:17, 19) Ligama elifanelekileyo ezibizwa ngalo izakhiwo zamaNgqina kaYehova ezisehlabathini apho walathiswa uze uxhaswe khona umsebenzi wokushumayela. IQumrhu Elilawulayo likwikomkhulu lehlabathi kwiSixeko saseNew York, eU.S.A., apho livelela umsebenzi owenziwa kwiiofisi zamasebe ezikumazwe amaninzi Njengeqela, abo bakhonza kwezi zakhiwo baziwa njengentsapho yaseBheteli. Njengentsapho, bahlala, basebenza, batya baze bafunde iBhayibhile kunye.—INdumiso 133:1.
Yindawo ekhethekileyo enamalungu entsapho azincamileyo. Kuzo zonke izakhiwo zaseBheteli, kuhlala amadoda nabafazi abangamaKristu abazinikele ekwenzeni ukuthanda kukaThixo nokumkhonza ixesha elizeleyo. (Mateyu 6:33) Bonke abafumani ntlawulo, kodwa bafumana amagumbi, ukutya nemadlana yokubanceda kwiindleko zabo. Wonke umntu unomsebenzi wakhe, enoba kuseofisini, ekhitshini okanye kwigumbi lokutyela. Abanye basebenza kumatshini wokuprinta okanye wokudibanisa iincwadi, abanye bacoca amagumbi, bahlambe iimpahla, balungise izinto ezonakeleyo neminye imisebenzi.
Yindawo exakekileyo exhasa umsebenzi wokushumayela ngoBukumkani. Injongo ebalaseleyo ngeBheteli kukuba inyaniso yeBhayibhile ifumaneke kubantu abaninzi kangangoko kunokwenzeka. Omnye umzekelo woko leli phephancwadi linemifanekiso. Libhalwe phantsi kolwalathiso lweQumrhu Elilawulayo, lathunyelwa ngekhompyutha kubaguquleli abasehlabathini lonke, laprintwa ngoomatshini abanesantya esiphezulu baseBheteli, laza lathunyelwa kumabandla angaphezu kwe-100 000. Kuko konke oku, iintsapho zaseBheteli zixhasa owona msebenzi ungxamisekileyo—ukushumayela iindaba ezilungileyo.—Marko 13:10.
Ngoobani abasebenza eBheteli, yaye banyanyekelwa njani?
Nguwuphi umsebenzi ongxamisekileyo oxhaswa ngumsebenzi owenziwa kwiBheteli nganye?
Funda Okungakumbi
Ividiyo: Worldwide Preaching Campaign of Jehovah’s Witnesses
Bona isizathu sokuba kuchithwa iibhiliyon zeeyure ngabantu abathetha iilwimi ezininzi.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
8 Ngonyaka wesithathu wobukumkani bukaBheleshatsare+ ukumkani, kwabonakala kum umbono, mna kanye, Daniyeli, emva kwalowo wabonakalayo kum ekuqaleni.+
2 Kulo mbono ke ndazifumana ndikwinqaba iShushan,+ kwiphondo lase-Elam;+ yaye kulo mbono ndabona ndimi ngasemfuleni waseUlayi.+
3 Ndaphakamisa amehlo am, ndabona inkunzi yegusha+ imi phambi komfula lowo, ineempondo ezimbini. Ezi mpondo zombini zazinde, kodwa olunye lwalulude kunolunye; olu lude lwavela mva.+
4 Ndayibona le nkunzi yegusha ilekuza ibhekisa ngasentshona nangasemntla nangasemzantsi, yaye kwakungekho rhamncwa linako ukumelana nayo, kungekho nabani na uhlangulayo esandleni sayo.+ Yayisenza unothanda, izigwagwisa.
5 Ndathi ndisaqwalasele njalo, kwavela inkunzi yebhokhwe+ ngasentshonalanga ihamba phezu komhlaba uphela, ingawuchukumisi umhlaba. Le nkunzi yebhokhwe yayinophondo oluphawulekayo phakathi kwamehlo ayo.+
6 Yasinga kulaa nkunzi yegusha ineempondo ezimbini ndandiyibone imi phambi komfula; yangqala kuyo ngamandla inomsindo omkhulu.
7 Ndayibona isondela kwinkunzi yegusha, yayihlasela ngoburhalarhume, yayihlaba yazaphula iimpondo zayo zombini, yaza inkunzi yegusha ayabi namandla okumelana nayo. Ngoko yayikhahlela phantsi inkunzi yegusha leyo, yayinyathela, ayabi namhlanguli emandleni ayo.+
8 Yaza le nkunzi yebhokhwe yazigwagwisa+ ngokugqithileyo; kodwa kamsinya nje yakuba namandla, lwaphuka uphondo lwayo olukhulu, kwaza esikhundleni salo kwavela ezine eziphawulekayo, zibheke ngasemimoyeni yomine yamazulu.+
9 Kolunye lwazo kwaphuma olunye uphondo oluncinane,+ lwaza lwaya lusiba lukhulu kakhulu lwabhekisa ngasemzantsi nangasempumalanga nangakwilizwe Eliligugu.+
10 Lwakhula lwafikelela nakumkhosi wamazulu,+ lwayikhahlela phantsi emhlabeni inxalenye yomkhosi nenxalenye yeenkwenkwezi,+ lwayinyathela.+
11 Lwazigwagwisa lwada lwafunza kuyo iNkosana+ yomkhosi, lwawuphelisa umbingelelo owenzelwa yona rhoqo,+ lwayikhahlela phantsi nendawo emisiweyo yengcwele yayo.+
12 Wanikelwa kulo umkhosi,+ nombingelelo owenziwa rhoqo,+ ngenxa yokunxaxha;+ yaye lwayiphosa inyaniso+ emhlabeni,+ lwaza lwaba nempumelelo kuyo yonke into oluyenzayo.+
13 Ndeva ongcwele+ ethetha, waza omnye ongcwele wathi kulowo wayethetha: “Uya kuzaliseka nini na lo mbono wokupheliswa kombingelelo owenziwa rhoqo,+ nowokunxaxha okuphanzisayo,+ nowokunyathelwa komkhosi kunye nendawo engcwele?”+
14 Ngoko wathi kum: “Kumele kudlule iingokuhlwa neentsasa ezingamawaka amabini anamakhulu amathathu; yandule ukubuyiselwa ngokuqinisekileyo indawo engcwele kwimeko yayo elungileyo.”+
15 Ndathi, mna Daniyeli, ndisawondele lo mbono, yaye ndifuna ukuqonda+ intsingiselo yawo, suka kwathi gqi phambi kwam uthile onembonakalo enjengeyendoda eyomeleleyo.+
16 Ndaza ndeva ilizwi lomntu wasemhlabeni limemeza phakathi kweUlayi,+ lisithi: “Gabriyeli,+ chazela loo mntu akuqonde oko akubonileyo.”+
17 Ngoko weza kweli cala ndandimi kulo, ndaza ndankwantya ndawa ngobuso. Wathi kum: “Qonda,+ nyana womntu,+ ukuba lo mbono ngowexesha lesiphelo.”+
18 Ngelo xesha athethayo nam, ndandilele yoyi ngobuso emhlabeni.+ Ngoko wandichukumisa waza wandimisa apho ndandimi khona.+
19 Waza wahlabela mgama wathi: “Yabona, ndiyakwazisa oko kuya kwenzeka ekupheleni kwesiqalekiso, ngokuba lo mbono ngowexesha elimisiweyo lesiphelo.+
20 “Inkunzi yegusha oyibonileyo ineempondo ezimbini imela ookumkani bamaMedi namaPersi.+
21 Yaye inkunzi yebhokhwe exhonti imela ukumkani waseGrisi;+ ke lona uphondo olukhulu olwaluphakathi kwamehlo ayo, lumela ukumkani wokuqala.+
22 Njengoko lwaphulwe, kwaza kwema ezine esikhundleni salo,+ zona zimela izikumkani ezine kuhlanga lwakhe, kodwa amandla azo aya kuba nganeno kwawakhe.
23 “Yaye ekupheleni kobukumkani bazo, njengoko abanxaxhayo begqibezela, kuya kuma ukumkani onkangeleko indlongondlongo nowaqondayo amazwi antsonkothileyo.+
24 Yena uya komelela kunene, kodwa kungabi ngokwamandla akhe.+ Uya kwenza umonakalo omkhulu,+ kwaye uya kuphumelela kuko konke akwenzayo. Okunene uya kubatshabalalisa abo banamandla, kwanabo bangcwele.+
25 Ngenxa yobuqhokolo bakhe ngokuqinisekileyo iya kuba nempumelelo inkohliso yakhe.+ Kwaye uya kuzigwagwisa entliziyweni yakhe,+ abatshabalalise abaninzi bengalindelanga.+ Uya kusuka eme nxamnye neNkosana yeenkosana,+ kodwa uya kwaphulwa kungengasandla.+
26 “Ke kaloku lo mbono uwutyhilelweyo malunga nokuhlwa nokusa, uyinyaniso.+ Uze uwugcine uyimfihlelo, kuba usengowemihla emininzi ezayo.”+
27 Mna ke, Daniyeli, ndaphelelwa ngamandla ndaza ndagula kangangeentsuku ezithile.+ Ndandula ke ndavuka ndaza ndenza umsebenzi endandiwuphathiswe ngukumkani;+ kodwa ndaba ndindisholo ngenxa yaloo mbono, kwaye kungekho bani uwuqondayo.+
Yithumele
Yithumele
Daniyeli 8
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=27&Chapter=8&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D27%26Chapter%3D8%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Yiba Nesibindi Nokuqonda NjengoYesu
“Nakuba ningazange nimbone, niyamthanda. Nakuba ningakhangelanga kuye ngoku, kodwa nibonisa ukholo kuye.”—1 PETROS 1:8
1, 2. (a) Sinokubufumana njani ubomi obungunaphakade? (b) Yintoni enokusinceda singaphazamiseki kuhambo lwethu?
XA SISIBA ngamaKristu, kuba ngathi sithatha uhambo. Ukuba sihlala sithembekile kuThixo, olu hambo lwethu luya kuphumelela size siphile ngonaphakade. UYesu wathi: “Lowo unyamezele kwada kwasekupheleni uya kusindiswa.” (Mateyu 24:13) Ukuze sifike apho siya khona, simele sihlale sithembekile kuThixo kude kube ‘sekupheleni,’ enoba kusekupheleni kobomi bethu okanye kweli hlabathi lingendawo. Kodwa simele silumke singaphazanyiswa leli hlabathi. (1 Yohane 2:15-17) Singenza njani ukuze singaphazamiseki kolu hambo lwethu?
2 UYesu ungumzekelo omhle gqitha kuthi. Xa sifunda oko iBhayibhile ikutshoyo ngobomi bukaYesu, sinokumazi ukuba unjani kanye kanye. Ibe sinokutsho simthande size sibe nokholo kuye. (Funda eyoku-1 kaPetros 1:8, 9.) Umpostile uPetros wathi uYesu wasishiya nomzekelo ukuze siwulandele ngokusondeleyo. (1 Petros 2:21) Ukuba silandela umzekelo kaYesu, siya kukwazi ukunyamezela de kube sekupheleni. * (Funda umbhalo osemazantsi.) Kwinqaku elidluleyo, sifunde indlela esinokukuxelisa ngayo ukuthobeka nokuthantamisa kukaYesu. Kweli, siza kufunda indlela esinokuwulandela ngayo umzekelo wakhe wokuba nesibindi nokuqonda.
UYESU UNESIBINDI
3. Yintoni isibindi, yaye sinokusifumana njani?
3 Isibindi sinokusinceda somelele size sikwazi ukunyamezela ubunzima. Sisinceda sikwazi ukumela okulungileyo. Sikwasinceda sihlale sizolile kwaye sithembekile kuThixo xa sithwaxwa zizilingo. Isibindi sinxulumene noloyiko, ithemba nothando. Njani? Xa sisoyika ukungamkholisi uThixo, asiyi kudyuduzela ngenxa yokoyika abantu. (1 Samuweli 11:7; IMizekeliso 29:25) Ithemba lisinceda sihlale sicinga ngekamva kungekhona ngezilingo. (INdumiso 27:14) Uthando olungazingciyo lusenza sibe nesibindi naxa sitshutshiswa. (Yohane 15:13) Isibindi sisifumana ngokuthembela kuThixo nangokuxelisa uNyana wakhe.—INdumiso 28:7.
4. UYesu wasibonisa njani isibindi etempileni? (Jonga umfanekiso osekuqaleni.)
4 Xa wayeneminyaka eyi-12 ubudala, uYesu waba nesibindi “etempileni, ehleli phakathi kwabafundisi.” (Funda uLuka 2:41-47.) Abo bafundisi babewazi kakuhle uMthetho kaMoses, kodwa babewazi namasiko amaYuda. La masiko ayesenza kube nzima ukuthobela uMthetho. Kodwa uYesu akazange avumele ulwazi lwabo lumenze oyike ukuthetha. ‘Wayebabuza’ imibuzo. Kakade ke, uYesu wayengabuzi imibuzo yabantwana. Kunoko, umel’ ukuba wayebabuza imibuzo eyayibenza bazikise ukucinga. Ukuba abo bafundisi babecinga ukumfaka ekoneni uYesu ngemibuzo yabo, bakha phantsi isitya sigcwele. Bonke ababemamele, kuquka abo bafundisi, babemangalisiwe “kukuqonda kwakhe naziimpendulo zakhe.” UYesu wayimela ngesibindi inyaniso ekwiLizwi likaThixo!
5. Ziziphi iindlela uYesu awabonisa ngazo isibindi kubulungiseleli bakhe?
5 Kubulungiseleli bakhe, uYesu wabonisa isibindi ngeendlela ezahlukahlukeneyo. Ngokomzekelo, wabonisa abantu ukuba iinkokeli zonqulo ziyabalahlekisa ngeemfundiso zazo zobuxoki. (Mateyu 23:13-36) Kwakhona, uYesu zange avumele ihlabathi limonakalise. (Yohane 16:33) Waqhubeka eshumayela nakubeni wayechaswa. (Yohane 5:15-18; 7:14) Ngesibindi, wacoca itempile kabini, egxotha abo babesonakalisa unqulo lokwenyaniso.—Mateyu 21:12, 13; Yohane 2:14-17.
UYesu wayixelela ngesibindi inkundla ephakamileyo yamaYuda ukuba unguKristu uNyana kaThixo
6. UYesu wasibonisa njani isibindi ngosuku lwakhe lokugqibela esemhlabeni?
6 Makhe sibone indlela uYesu awaba nesibindi ngayo kusuku lokugqibela ngaphambi kokuba afe. Wayeyazi into eza kwenzeka emva kokuba uYudas emngcatshile. Sekunjalo, kwisidlo sePasika, uYesu wathi kuYudas: “Oko ukwenzayo kwenze ngokukhawuleza.” (Yohane 13:21-27) Emva koko, kumyezo waseGetsemane, uYesu waba nesibindi sokuzichaza kuloo majoni ayeze kumbamba. Nangona ubomi bakhe babusengozini, wakhusela abalandeli bakhe, wathi kuloo majoni: “Bayekeni aba bahambe.” (Yohane 18:1-8) Kamva, xa inkundla ephakamileyo yamaYuda yayimncina, uYesu wayixelela ngesibindi ukuba unguKristu uNyana kaThixo. Nangona umbingeleli omkhulu wayefuna isizathu sokumbulala, uYesu wayengoyiki tu. (Marko 14:60-65) UYesu wahlala ethembekile kuThixo de wafa kwisibonda sentuthumbo. Ephefuml’ okokugqibela, wadanduluka wathi: “Kufeziwe!”—Yohane 19:28-30.
YIBA NESIBINDI NJENGOYESU
7. Lutsha, niziva njani ngokuba ngamaNgqina kaYehova, yaye ninokusibonisa njani isibindi?
7 Sinokusixelisa njani isibindi sikaYesu? Esikolweni. Lutsha, nibonisa ukuba ninesibindi xa nixelela abany’ abantwana enifunda nabo ukuba ningamaNgqina kaYehova. Ngaloo ndlela, nibonisa ukuba ninebhongo ngokubizwa ngegama likaYehova, enoba bahlekisa ngani. (Funda iNdumiso 86:12.) Abanye bafuna nikholelwe ukuba izinto ezikhoyo zazivelela. Kodwa siyaniqinisekisa ukuba into ethethwa yiBhayibhile ngendalo ichanile. Ninokusebenzisa incwadana ethi The Origin of Life—Five Questions Worth Asking ukuze niphendule abo bafuna ukwazi “isizathu sethemba elikuni.” (1 Petros 3:15) Niya kuziva nanelisekile kuba niye nayimela ngesibindi inyaniso yeBhayibhile!
8. Ziziphi izizathu ezisenza sishumayele ngesibindi?
8 Kubulungiseleli bethu. NjengamaKristu okwenyaniso, kufuneka sihlale ‘sithetha ngenkalipho ngegunya likaYehova.’ (IZenzo 14:3) Kutheni sinako ukushumayela ngesibindi? Okokuqala, siyazi ukuba oko sikushumayelayo kusuka eBhayibhileni. Ngoko kuyinyaniso. (Yohane 17:17) Okwesibini, “singabasebenzi abangamadlelane kaThixo,” kwaye usinike umoya wakhe oyingcwele ukuze usincede. (1 Korinte 3:9; IZenzo 4:31) Okwesithathu, siyamthanda uYehova kunye nabantu, ngoko kuba siqhutywa lolo thando senza konke okusemandleni ukuze sixelele abantu ngeendaba ezilungileyo. (Mateyu 22:37-39) Ngenxa yokuba sinesibindi, asiyi kuyeka ukushumayela. Sizimisele ukubafundisa inyaniso abo baye ‘bamfanyekiswa,’ okanye baqhathwa ziinkokeli zonqulo. (2 Korinte 4:4) Kwaye siza kuqhubeka sizishumayela iindaba ezilungileyo enoba abantu bayachasa okanye bayasitshutshisa.—1 Tesalonika 2:1, 2.
9. Sinokusibonisa njani isibindi xa sithwaxwa zizilingo?
9 Xa sithwaxwa zizilingo. Xa sithembele ngoThixo, uza kusinika ukholo nesibindi ukuze sinyamezele ubunzima. Xa sifelwe, siyakhathazeka, kodwa asilahli themba. Siqinisekile ukuba ‘uThixo wentuthuzelo yonke’ uya kusomeleza. (2 Korinte 1:3, 4; 1 Tesalonika 4:13) Nangona iingqaqambo zisiphatha xa sigula, okanye sonzakele, asilwamkeli tu unyango olungamkholisiyo uThixo. (IZenzo 15:28, 29) Xa siziva siphantsi, ‘iintliziyo zethu zisenokusigweba,’ kodwa asinikezeli. Sithembele ngoYehova, ‘osondeleyo kwabo baphuke intliziyo.’ * (Funda umbhalo osemazantsi.)—1 Yohane 3:19, 20; INdumiso 34:18.
UYESU UYAQONDA
10. Yintoni ukuqonda, yaye umKristu oqondayo uthetha aze enze njani?
10 Ukuqonda kukukwazi ukwahlula phakathi kokulungileyo nokubi uze ukhethe ukwenza okulungileyo. (Hebhere 5:14) UmKristu oqondayo wenza izigqibo eziya kuqinisa ulwalamano lwakhe noThixo. Ukulumkele ukuba angathethi amazwi ahlabayo kwabanye abantu. Kunoko, ukholisa uYehova ngokukhetha ukuthetha amazwi akhayo. (IMizekeliso 11:12, 13) ‘Uzeka kade umsindo.’ (IMizekeliso 14:29) ‘Uthi ngqo phambili,’ ngamany’ amazwi, wenza izigqibo ezilungileyo ubomi bakhe bonke. (IMizekeliso 15:21) Sinokwenza njani ukuze sibe nokuqonda? Simele sifunde iLizwi likaThixo size sikwenze oko sikufundayo. (IMizekeliso 2:1-5, 10, 11) Kwaye sinokufunda kumzekelo ogqibeleleyo kaYesu wokuqonda size simxelise.
11. UYesu wakubonisa njani ukuqonda kwindlela awayethetha ngayo?
11 UYesu wabonisa ukuqonda kuko konke awayekuthetha nawayekwenza. Indlela awayethetha ngayo. Xa wayeshumayela iindaba ezilungileyo, wayethetha ngobubele ibe loo nto yayibamangalisa abaphulaphuli bakhe. (Mateyu 7:28; Luka 4:22) Wayesoloko efunda okanye ecaphula iLizwi likaThixo. Kuzo zonke iimeko wayesazi isibhalo awayemele asisebenzise. (Mateyu 4:4, 7, 10; 12:1-5; Luka 4:16-21) Kwakhona, abantu abeva uYesu ecacisa iZibhalo bachukunyiswa ngamazwi akhe. Emva kokuba evukile, wathetha nabafundi bakhe ababini kwindlela eya e-Emawusi. Wabacacisela oko kwakuthethwa zizibhalo ngaye. Kamva abafundi bathi: “Bezingavuthi na iintliziyo zethu njengoko ebethetha nathi endleleni, njengoko ebesivulela ngokupheleleyo iZibhalo?”—Luka 24:27, 32.
12, 13. Yiyiphi imizekelo ebonisa ukuba uYesu wayezeka kade umsindo kwaye enengqiqo?
12 Iimvakalelo zakhe nendlela awayecinga ngayo. Ukuqonda kwamnceda uYesu ‘wazeka kade umsindo.’ (IMizekeliso 16:32) Wayekwazi ukulawula iimvakalelo zakhe, yaye ‘enomoya wobulali.’ (Mateyu 11:29) Nangona abafundi bakhe babeneziphako, wayesoloko enomonde. (Marko 14:34-38; Luka 22:24-27) Kwaye wahlala ezolile naxa wayephathwa kakubi.—1 Petros 2:23.
13 Ukuqonda kwamnceda uYesu waba nengqiqo. Wayeziqonda izizathu zokuba kubekho uMthetho kaMoses, ibe loo nto yayibonakala kwindlela awayebaphatha ngayo abantu. Ngokomzekelo, cinga ngomfazi “owayenethombo legazi.” (Funda uMarko 5:25-34.) Lo mfazi wadlula phakathi kwesihlwele, wachukumisa isambatho sikaYesu, waza waphiliswa. UMthetho wawusithi akahlambulukanga, ngoko wayengafanelanga achukumise mntu. (Levitikus 15:25-27) Kodwa uYesu akazange amngxolise. Ngoba? Kuba wayeqonda ukuba iimpawu ezifana ‘nenceba nokuthembeka’ zazibaluleke ngakumbi kunokubambelela ngokungqongqo kuMthetho. (Mateyu 23:23) UYesu wathetha naye ngobubele esithi: “Ntombi, ukholo lwakho lukuphilisile. Hamba ngoxolo, uze uphile kwisifo sakho esibuhlungu.” Lo ngumzekelo omhle obonisa indlela ukuqonda okwambangela ngayo ukuba enze ububele!
14. UYesu wakhetha ukwenza ntoni, yaye wakwazi njani ukuqhubeka nobulungiseleli bakhe?
14 Indlela awayephila ngayo. UYesu wabonisa ukuqonda kwindlela awayephila ngayo. Wakhetha ukwenza ubulungiseleli bube ngowona msebenzi wakhe. (Luka 4:43) Kwakhona, wenza izigqibo ezamnceda waqhubeka nalo msebenzi wakhe de wawugqiba. Ngokomzekelo, wabugcina bulula ubomi bakhe ukuze asebenzise ixesha namandla akhe kubulungiseleli. (Luka 9:58) Wayesazi ukuba kubalulekile ukuqeqesha abanye abantu ukuze umsebenzi wokushumayela uqhubeke emva kokuba efile. (Luka 10:1-12; Yohane 14:12) Wabathembisa abafundi bakhe wathi uya kubanceda kubulungiseleli “de kube sekuphelisweni kwenkqubo yezinto.”—Mateyu 28:19, 20.
YIBA NOKUQONDA NJENGOYESU
15. Sinokukubonisa njani ukuqonda kwindlela esithetha ngayo?
15 Sinokukuxelisa njani ukuqonda kukaYesu? Indlela esithetha ngayo. Xa sithetha nabazalwana noodade wethu, siyabakhuthaza kunokuba sibagxeke. (Efese 4:29) Xa sixelela abantu ngoBukumkani bukaThixo, kufuneka amazwi ethu ‘anongwe ngetyuwa,’ ngamany’ amazwi, sithethe kakuhle nabo. (Kolose 4:6) Sizama ukuziqonda izinto abantu abazidingayo nabanomdla kuzo, size siwakhethe kakuhle amagama esiwasebenzisayo. Ukuba sithetha ngobubele, abantu banokufuna ukusimamela, size isigidimi sethu sifikelele kwiintliziyo zabo. Kwakhona, xa sicacisa iinkolelo zethu, sifunda iBhayibhile nanini na kunokwenzeka, kuba liLizwi likaThixo elinegunya. Siyazi ukuba iBhayibhile inamandla ngaphezu kwayo nantoni na thina esinokuyithetha.—Hebhere 4:12.
16, 17. (a) Sinokubonisa njani ukuba asikhawulezi ukucaphuka kwaye sinengqiqo? (b) Sinokwenza njani ukuze singabuyeki ubulungiseleli bethu?
16 Iimvakalelo zethu nendlela esicinga ngayo. Ukuqonda kusinceda silawule iimvakalelo zethu xa sicatshukiswa, size ‘sicothe ukuqumba.’ (Yakobi 1:19) Xa abantu besikhubekisa, sizam’ ukuqonda ukuba kutheni besikhubekisa. Ngoko kuba lula ukuba sibaxolele size singabi nomsindo. (IMizekeliso 19:11) Ukuqonda kukwasinceda sibe nengqiqo. Asilindeli ukuba abazalwana noodadewethu bafezeke. Kunoko, siye sikhumbule ukuba kusenokwenzeka ukuba baneengxaki esingazaziyo thina. Sikulungele ukumamela iimbono zabo. Yaye xa kunokwenzeka, siyayekelela, nto leyo ethetha ukuba asinyanzelisi ukuba izinto zenziwe ngendlela yethu.—Filipi 4:5.
17 Indlela esiphila ngayo. Siyazi ukuba ukushumayela iindaba ezilungileyo lelona lungelo likhulu esakha sanalo. Ngoko sifuna ukwenza izigqibo eziza kusinceda singabuyeki ubulungiseleli bethu. Sikhetha ukumbeka kuqala uYehova ebomini bethu. Siphila ubomi obulula ukuze ixesha namandla ethu siwasebenzisele ukushumayela iindaba ezilungileyo ngaphambi kokuba kufike isiphelo.—Mateyu 6:33; 24:14.
18. Sinokwenza ntoni ukuze sihlale kwindlela esa kubomi obungunaphakade, kwaye uzimisele ukwenza ntoni wena?
18 Kusivuyisile ukufunda ngezinye zeempawu ezintle zikaYesu! Khawucinge nje ngendlela ebesiya kungenelwa ngayo ngokufunda ngezinye iimpawu zakhe nangokumxelisa. Ngoko masizimisele ukuxelisa uYesu. Xa sisenjenjalo, siya kuhlala kwindlela esa kubomi obungunaphakade kwaye siya kusondela kuYehova.
^ isiqe. 2 Eyokuqala kaPetros 1:8, 9 yayibhalelwe amaKristu anethemba lokuphila ezulwini. Noko ke, amazwi kaPetros anokusebenza nakumaKristu anethemba lokuphila emhlabeni ngonaphakade.
^ isiqe. 9 Xa ufuna imizekelo yabantu ababa nesibindi xa babethwaxwa zizilingo, funda IMboniselo kaDisemba 1, 2000, iphepha 24-28; noVukani! kaMeyi 8, 2003, iphepha 26-29.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
29 Emva koko uYakobi wahamba waya ezweni laseMpumalanga.+
2 Wakhangela, wabona iqula endle yaye kwakukho nemihlambi emithathu yezimvu ibuthile ngakulo, kuba imihlambi yayidla ngokusezwa kwelo qula;+ yaye kwakukho ilitye elikhulu emlonyeni wequla.+
3 Bekuthi isakuhlanganiselwa yonke imihlambi apho, baliqengqe lisuke ilitye emlonyeni wequla, baze bayiseze imihlambi, emva koko babelibuyisela ilitye elo emlonyeni wequla endaweni yalo.
4 Ngoko uYakobi wathi kubo: “Bantakwethu, nisuka phi na?” bathi: “Sivela kwaHaran.”+
5 Waza wathi kubo: “Niyamazi na uLabhan+ umzukulwana kaNahore?”+ bathi: “Siyamazi.”
6 Wathi ke kubo: “Usaphila kodwa?”+ Bathi bona: “Usaphila. Nanku noRakeli+ intombi yakhe esiza nezimvu!”+
7 Wathi: “Kusesemini emaqanda. Asiloxesha lokuhlanganisa imihlambi eli. Sezani izimvu ezi, nize niziyeke zidle.”+
8 Bathi ke bona: “Asivumelekanga ukwenjenjalo ide ihlanganisane yonke imihlambi lize liqengqwe ilitye lisuke emlonyeni wequla. Sandule ke ukuziseza izimvu.”
9 Uthe esathetha njalo nabo, wafika uRakeli+ nezimvu zikayise, kuba wayengumalusikazi.+
10 Wathi uYakobi akumbona uRakeli intombi kaLabhan uninalume nezimvu zikaLabhan uninalume, wasondela ngoko nangoko uYakobi waza waliqengqa lasuka ilitye emlonyeni wequla, waziseza izimvu zikaLabhan uninalume.+
11 Wandula uYakobi wamanga+ uRakeli waza waliphakamisa izwi lakhe, walila iinyembezi.+
12 UYakobi wamxelela uRakeli ukuba wayesisizalwane+ sikayise nokuba wayengunyana kaRebheka. Waza yena wabaleka ukuya kuxelela uyise.+
13 Uthe akuyiva uLabhan le ngxelo engoYakobi unyana wodade wabo, wabaleka ukuya kumhlangabeza.+ Wafika wamwola waza wamanga, wamzisa endlwini yakhe.+ Yena ke wambalisela uLabhan zonke ezi zinto.
14 Emva koko uLabhan wathi kuye: “Eneneni ulithambo lam nenyama yam.”+ Ngoko wahlala naye inyanga yonke.
15 Emva koko uLabhan wathi kuYakobi: “Ngaba umele undikhonze ngelize,+ wakugqiba ukuba sisizalwane sam?+ Khawundixelele, Woba yintoni na umvuzo wakho?”+
16 Ke kaloku uLabhan wayeneentombi ezimbini. Igama lenkulu lalinguLeya+ yaye igama lencinane lalinguRakeli.
17 Kodwa amehlo kaLeya ayenechaphothi, kanti yena uRakeli+ wayemhle isiqu, ekwamhle nenkangeleko.+
18 UYakobi wayemthanda uRakeli. Ngoko wathi: “Ndikulungele ukukukhonza iminyaka esixhenxe ngenxa kaRakeli intombi yakho encinane.”+
19 Wathi ke uLabhan: “Kulungile ukuba ndimnike wena kunokuba ndimnike enye indoda.+ Qhubeka ke uhlala kunye nam.”
20 Waza uYakobi wakhonza iminyaka esixhenxe ngenxa kaRakeli,+ kodwa yaba ngathi ziintsuku ezimbalwa emehlweni akhe ngenxa yokumthanda kwakhe.+
21 Wandula ke uYakobi wathi kuLabhan: “Ndinike umfazi wam, ndibe neentlobano zokwazana naye, kuba izalisekile imihla yam.”+
22 Ngoko uLabhan wabahlanganisa bonke abantu baloo ndawo waza wenza itheko.+
23 Kodwa kwathi ngokuhlwa wathabatha uLeya intombi yakhe, wamzisa kuye ukuze abe neentlobano zokwazana naye.
24 Ngaphezu koko, uLabhan wayinika intombi yakhe uLeya isicakakazi sakhe uZilipa,+ ukuba abe sisicakakazi sayo.
25 Kwathi kwakusa wabona ukuba, tyhini, nguLeya lo! Waza ke ngoko wathi kuLabhan: “Yintoni le undenze yona? Andikukhonzanga ngenxa kaRakeli na? Kutheni ke undikhohlisile nje?”+
26 Wathi uLabhan: “Akwenziwa njalo kule ndawo yakowethu, ukuthi kwendiswe ibhinqa elincinane ngaphambi kwelamazibulo.
27 Yibhiyozele+ ngokupheleleyo iveki yeli bhinqa. Wothi ke emva koko unikwe nelinye eli ibhinqa ngenkonzo oya kundikhonza ngayo iminyaka esixhenxe engakumbi.”+
28 Ngako oko wenjenjalo uYakobi waza wayibhiyozela ngokupheleleyo iveki yebhinqa elo, ekwathi emva koko wamnika uRakeli intombi yakhe, yaba ngumfazi wakhe.
29 Ngapha koko, uLabhan wayinika intombi yakhe uRakeli isicakakazi sakhe uBhiliha,+ ukuba abe sisicakakazi sayo.
30 Ngoko ke waba neentlobano zokwazana kwanoRakeli yaye wabonisa uthando olungakumbi kuRakeli kunakuLeya,+ waza waqhubeka ekhonza iminyaka esixhenxe engakumbi.+
31 Wathi akubona uYehova ukuba uLeya wayethiyiwe, wasivula isibeleko sakhe,+ kodwa yena uRakeli wayeludlolo.+
32 Wamitha ke uLeya, wazala unyana, wamthiya igama elinguRubhen,+ kuba wayesithi: “Kungenxa yokuba uYehova uzikhangele iintsizi zam,+ yaye ngoku indoda yam iya kundithanda.”
33 Wamitha kwakhona, wazala unyana waza wathi: “Kungenxa yokuba uYehova uye waphulaphula,+ kuba ndandithiyiwe waza ke ngoko wandinika nalo.” Ngoko ke wamthiya igama elinguSimeyon.+
34 Waphinda wamitha kwakhona, wazala unyana waza wathi: “Ngoku indoda yam iya kunamathela kum, kuba ndiyizalele oonyana abathathu.” Ngoko ke wathiywa igama elinguLevi.+
35 Uphindile kwakhona wamitha, wazala unyana waza wathi: “Ngesi sihlandlo ndiya kumbonga uYehova.” Ngoko ke wamthiya igama elinguYuda.+ Emva koko wayeka ukuzala.
Yithumele
Yithumele
Genesis 29
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=1&Chapter=29&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D1%26Chapter%3D29%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
INQAKU ELINGUMXHOLO | URHULUMENTE ONGENALO URHWAPHILIZO
Ityhefu Yorhwaphilizo Lwaseburhulumenteni
Urhwaphilizo lwaseburhulumenteni luchazwa ngokuba kukusebenzisa kakubi igunya ukuze kulungelwe wena. Oku kusetyenziswa kakubi kwegunya kudala kukho. Ngokomzekelo, iBhayibhile inomthetho owalela ukunyoba ematyaleni, nto leyo ebonisa ukuba lo mkhwa wawusele ukho kwiminyaka eyi-3 500 eyadlulayo. (Eksodus 23:8) Kakade ke, urhwaphilizo lubandakanya okungakumbi kunokunyotywa. Maxa wambi, amagosa karhulumente eba izinto, axhamle iinkonzo angenalungelo kuzo okanye ade ebe nemali. Asenokubenzela idolo abahlobo babo nezalamane.
Ngoxa urhwaphilizo lunokubakho kuyo nayiphi intlangano yabantu, kubonakala ngathi urhwaphilizo lwaseburhulumenteni lunkqenkqeza phambili. I-Global Corruption Barometer ka-2013, epapashwe yiTransparency International, ithi ehlabathini jikelele abantu bacinga ukuba amaqela ezopolitiko, amapolisa, amagosa karhulumente, abawisi-mthetho neenkundla ngabona barhwaphilizi. Khawuhlole iingxelo ezibonisa le ngxaki.
EAFRIKA: Ngo-2013, eMzantsi Afrika amagosa karhulumente amalunga nayi-22 000 aye amangalelwa ngokurhwaphiliza.
AMAZWE ASEMERIKA: Ngo-2012, eBrazil, abantu abayi-25 bagwetywa ngenxa yokusebenzisa imali karhulumente ukuze bafumane inkxaso yezopolitiko. Phakathi kwabo bagwetywayo yindoda eyayisakuba ngusomaqhuzu kumongameli, eyeyesibini ngokuba negunya elizweni.
EASIA: ESeoul, eMzantsi Korea, kwabhubha abantu abayi-502 emva kokudilika kwevenkile ethengisa impahla ngo-1995. Abaphandi bafumanisa ukuba amagosa esixeko anyotywa ukuze avumele abakhi basebenzise izinto zokwakha ezingekho mgangathweni baze bophule nemithetho yokhuseleko.
EYUROPHU: UCecilia Malmström weSebe Lemicimbi Yasekhaya leKomishini yaseYurophu uthi “umkhamo wale ngxaki [yorhwaphilizo eYurophu] uyothusa.” Woleka umsundulo esithi: “Abezopolitiko babonakala bengazimiselanga ukuwusiphula neengcambu lo mkhwa.”
Urhwaphilizo lwaseburhulumenteni lwendele. UNjingalwazi uSusan Rose-Ackerman, oyingcali yorhwaphilizo, wabhala wathi utshintsho luya kufuna “urhulumente atshintshe indlela asebenza ngayo.” Ngoxa imeko isenokubonakala inganik’ ithemba, iBhayibhile ibonisa ukuba iinguqu ezinkulu azilophupha nje, kodwa ziza kwenzeka.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
36 Bandula abantu belo lizwe bathabatha uYehowahazi+ unyana kaYosiya bamenza ukumkani esikhundleni sikayise eYerusalem.+
2 UYehowahazi wayeneminyaka engamashumi amabini anesithathu ubudala ekuqaliseni kwakhe ukulawula, yaye walawula eYerusalem iinyanga ezintathu.+
3 Noko ke, ukumkani waseYiputa wamshenxisa eYerusalem+ wahlawulisa ilizwe ikhulu leetalente zesillivere+ netalente yegolide.
4 Ngaphezu koko, ukumkani+ waseYiputa wenza uEliyakim+ umtakwabo ukumkani kwaYuda naseYerusalem walitshintsha igama lakhe languYehoyakim; kodwa umtakwabo uYehowahazi, uNeko+ wamthabatha waza wamsa eYiputa.+
5 UYehoyakim+ wayeneminyaka engamashumi amabini anesihlanu ubudala ekuqaliseni kwakhe ukulawula, yaye walawula eYerusalem+ iminyaka elishumi elinanye; waqhubeka esenza okubi emehlweni kaYehova uThixo wakhe.+
6 UNebhukadenetsare+ ukumkani waseBhabhiloni wenyuka+ ukuze ambophe ngamakhamandela amabini obhedu wamthabatha wamsa eBhabhiloni.+
7 Nezinye iimpahla zendlu+ kaYehova uNebhukadenetsare+ wazizisa eBhabhiloni waza wazibeka ebhotwe laseBhabhiloni.+
8 Ke eminye imicimbi+ kaYehoyakim nezinto ezicekisekayo+ awazenzayo nezo zafunyanwayo nxamnye naye, zibhaliwe eNcwadini+ yooKumkani bakwaSirayeli nakwaYuda; waza unyana wakhe uYehoyakin+ walawula esikhundleni sakhe.
9 UYehoyakin+ wayeneminyaka elishumi elinesibhozo ekuqaliseni kwakhe ukulawula, yaye walawula iinyanga ezintathu+ neentsuku ezilishumi eYerusalem; waqhubeka esenza okubi emehlweni kaYehova.+
10 Ekuthwaseni+ konyaka uKumkani uNebhukadenetsare wathumela+ ukuba kuziswe eBhabhiloni+ iimpahla ezinqwenelekayo zendlu kaYehova.+ Ngapha koko, wenza uZedekiya+ uyisekazi ukumkani wakwaYuda naseYerusalem.+
11 UZedekiya+ wayeneminyaka engamashumi amabini ananye ubudala ekuqaliseni kwakhe ukulawula, walawula iminyaka elishumi elinanye eYerusalem.+
12 Waqhubeka esenza okubi+ emehlweni kaYehova uThixo wakhe. Akazange azithobe+ ngenxa kaYeremiya+ umprofeti+ ngokomyalelo kaYehova.
13 Wavukela+ uKumkani uNebhukadenetsare, owayemfungise ngoThixo;+ waqhubeka eyenza lukhuni+ intamo yakhe wayenza lukhuni+ intliziyo yakhe kangangokuba akazange abuyele kuYehova uTHIXO kaSirayeli.
14 Kwanazo zonke iintloko zababingeleli+ nabantu benza ukungathembeki ngomlinganiselo omkhulu, ngokwazo zonke izinto ezicekisekayo+ zeentlanga, kangangokuba bayenza inqambi indlu kaYehova awayingcwalisa eYerusalem.+
15 UYehova uTHIXO wookhokho babo waqhubeka ethumela nxamnye nabo abathunywa bakhe,+ ebathumela kaninzi-ninzi, ngenxa yokuba waba nemfesane ngabantu bakhe+ nangendawo yakhe yokuhlala.+
16 Kodwa baqhubeka bebagculela+ abathunywa bakaTHIXO oyinyaniso bewadelela amazwi akhe+ bebenza intlekisa+ abaprofeti bakhe, de wafika umsindo+ kaYehova nxamnye nabantu bakhe, kwada akwabakho kuphiliswa.+
17 Ngoko wanyusa nxamnye nabo ukumkani wamaKhaledi,+ owabulala abafana babo ngekrele+ endlwini yabo engcwele,+ akabanga namfesane ngamfana nangantombi inyulu, omdala okanye owalupheleyo.+ Yonk’ into wayinikela esandleni sakhe.
18 Zonke iimpahla,+ ezinkulu+ nezincinane, zendlu kaTHIXO oyinyaniso nobuncwane+ bendlu kaYehova nobuncwane bukakumkani+ nobeenkosana zakhe, yonk’ into wayizisa eBhabhiloni.
19 Wayitshisa indlu kaTHIXO oyinyaniso+ wadiliza iindonga+ zeYerusalem; nazo zonke iinqaba zayo zokuhlala bazitshisa ngomlilo kwaneempahla zayo ezinqwenelekayo,+ ukuze bayonakalise.+
20 Ngaphezu koko, wathabatha abaseleyo ekreleni wabathimbela eBhabhiloni,+ yaye baba ngabakhonzi bakhe+ naboonyana bakhe de ubukhosi bamaPersi+ baqalisa ukulawula;
21 ukuzalisekisa ilizwi likaYehova ngomlomo kaYeremiya,+ de ilizwe lahlawula iisabatha zalo.+ Yonke imihla yokuphanza kwalo lagcina isabatha, ukuzalisekisa iminyaka engamashumi asixhenxe.+
22 Ngonyaka wokuqala kaKoreshi+ ukumkani wasePersi,+ ukuze ilizwi likaYehova+ ngomlomo kaYeremiya+ liphunyezwe, uYehova wavusa umoya+ kaKoreshi ukumkani wasePersi, kangangokuba wabangela ukuba kudluliswe isimemezo kubo bonke ubukumkani bakhe, wasibhala,+ esithi:
23 “Utsho uKoreshi ukumkani wasePersi ukuthi,+ ‘Zonke izikumkani zomhlaba uYehova uTHIXO wamazulu uzinike mna,+ yaye undimisele ukuba ndimakhele indlu eYerusalem, ekwaYuda.+ Nabani na ophakathi kwenu ebantwini bakhe bonke,+ uYehova uThixo wakhe makabe naye.+ Ngoko makanyuke.’”+
Yithumele
Yithumele
2 Kronike 36
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=14&Chapter=36&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D14%26Chapter%3D36%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
9 Ngoko, wakhwela isikhephe, wawelela ngaphesheya, waya kwisixeko sakowabo.+
2 Yaye, khangela! babemzisela umntu ofe umzimba elele emandlalweni.+ Ebona ukholo lwabo uYesu wathi kofe umzimba: “Yomelela, mntwana; izono zakho zixolelwe.”+
3 Kwaye, khangela! abathile kubabhali bathi kubo: “Lo mfo uyanyelisa.”+
4 UYesu ke, ezazi iingcamango zabo,+ wathi: “Kutheni nicinga izinto ezingendawo nje ezintliziyweni zenu?+
5 Ngokomzekelo, kukuphi okulula ngakumbi, ukuthi, Izono zakho zixolelwe, okanye ukuthi, Sukuma uhambe?+
6 Noko ke, ukuze nazi ukuba uNyana womntu unegunya emhlabeni lokuxolela izono+—” ngoko wathi kofe umzimba: “Sukuma, thabatha umandlalo wakho, uhambe ugoduke.”+
7 Yaye wasukuma wagoduka.
8 Zakukubona oku izihlwele zangenwa luloyiko, zaza zamzukisa uThixo,+ onike abantu igunya+ elingaka.
9 Ngoxa wayedlula esuka apho, uYesu wabona indoda egama linguMateyu ihleli kwiofisi yerhafu, wathi kuyo: “Yiba ngumlandeli wam.”+ Wasuka ke waphakama wamlandela.+
10 Kamva, ngoxa wayengqendeve etafileni endlwini,+ khangela! kwafika abaqokeleli berhafu naboni abaninzi baza bangqendeva noYesu nabafundi bakhe.
11 Kodwa bakubona oku abaFarisi bathi kubafundi bakhe: “Kutheni le nto umfundisi wenu esidla nabaqokeleli berhafu naboni?”+
12 Ebeva, wathi: “Kubantu abasempilweni akufuneki gqirha,+ kodwa kwabagulayo uyafuneka.
13 Hambani, ngoko, nize nifunde okuthethwa koku, ‘Ndifuna inceba, kungekhona umbingelelo.’+ Kuba ndize kubiza, kungekhona amalungisa, kodwa aboni.”
14 Bandula ke abafundi bakaYohane beza kuye baza babuza bathi: “Kutheni le nto thina nabaFarisi sizila ukutya kodwa bona abafundi bakho abazili kutya?”+
15 Ngako oku uYesu wathi kubo: “Abahlobo bomyeni abanasizathu sakuzila lo gama umyeni+ ekunye nabo, andibi kunjalo? Kodwa iya kufika imihla yaxa umyeni eya kususwa+ kubo, yaye baya kwandula ke bazile ukutya.+
16 Akukho bani uthungela isiziba selaphu elingarhwaqelanga phezu kwesambatho sangaphezulu esidala; kuba amandla aso apheleleyo aya kusitsala sisuke kwisambatho sangaphezulu yaye ukukrazuka kuya kuba kubi ngakumbi.+
17 Nabantu abayifaki iwayini entsha kwiintsuba zewayini ezindala; kodwa ukuba benjenjalo, zandula ke iintsuba zewayini zigqabhuke ize iwayini iphalale neentsuba zewayini zonakale.+ Kodwa abantu bafaka iwayini entsha kwiintsuba zewayini ezintsha, kwaye zombini ezo zinto ziyagcinakala.”+
18 Ngoxa wayebaxelela ezi zinto, khangela! umlawuli+ othile owayesondele waqubuda kuye,+ esithi: “Kungokunje intombi yam imele ukuba ifile;+ kodwa yiza uyibeke isandla yaye iya kubuyela ebomini.”+
19 Wandula ke uYesu, waphakama, wamlandela; benjenjalo nabafundi bakhe.
20 Yaye, khangela! nanko elandelwa ngumfazi owayebandezeleke iminyaka elishumi elinesibini lithombo legazi+ waza wachukumisa umphetho wesambatho sakhe sangaphezulu;+
21 kuba wayesithi: “Ukuba ndingachukumisa oku nje kwesambatho sakhe sangaphezulu ndiya kuphila.”+
22 UYesu wajika waza, emphawula, wathi: “Yomelela, ntombi; ukholo lwakho lukuphilisile.”+ Kwaye ukususela ngelo lixa lomfazi waphila.+
23 Ke kaloku akufika endlwini yomlawuli+ wabona abadlali-mbande nesihlwele bengxola bephithizela,+
24 uYesu wathi: “Khwelelani, kuba intwazana ayifanga, kodwa ilele.”+ Bamhleka ngokugculelayo.+
25 Kamsinya nje sakuba isihlwele sikhutshelwe ngaphandle, wangena waza wabamba isandla sayo,+ yavuka intwazana.+
26 Kambe ke, yaduma loo nto kuwo wonke loo mmandla.
27 Njengoko uYesu wayedlula esuka apho, walandelwa ziimfama+ ezimbini, zidanduluka zisithi: “Yiba nenceba kuthi,+ Nyana kaDavide.”
28 Akuba engene endlwini, ezi mfama zeza kuye, waza uYesu wazibuza wathi: “Niyakholwa+ na ukuba ndinako ukukwenza oku?” Zamphendula zathi: “Ewe, Nkosi.”
29 Wandula ke wachukumisa amehlo azo,+ esithi: “Makwenzeke kuni ngokokholo lwenu.”
30 Kwaye amehlo azo abona. Ngaphezu koko, uYesu waziyala kabukhali, esithi: “Qinisekani ukuba akukho bani uya kukwazi oku.”+
31 Kodwa zona, zakuba ziphume phandle, zazisa ngaye esidlangalaleni kuwo wonke loo mmandla.+
32 Ke kaloku ekumkeni kwazo, khangela! abantu bamzisela umntu osisimumu onedemon;+
33 yakuba ikhutshiwe idemon wasuka wathetha lowo ubesisimumu.+ Ngoko, izihlwele zathi manga+ zaza zathi: “Akuzange kubonwe nantoni na enjengale kwaSirayeli.”
34 Kodwa abaFarisi bathi: “Iidemon uzikhupha ngomlawuli weedemon.”+
35 Kwaye uYesu wanduluka wakhenketha zonke izixeko needolophana, efundisa kwizindlu zabo zesikhungu, eshumayela iindaba ezilungileyo zobukumkani yaye ephilisa lonke uhlobo lwesifo nalo lonke uhlobo lobulwelwe.+
36 Akubona izihlwele wazisizela,+ ngenxa yokuba zazihlinzekile, zilahliwe njengezimvu ezingenamalusi.+
37 Wandula ke wathi kubafundi bakhe: “Ewe, isivuno sikhulu, kodwa abasebenzi bambalwa.+
38 Ngoko ke, bongozani iNkosi yesivuno ukuba ikhuphe abasebenzi baye esivunweni sayo.”+
Yithumele
Yithumele
Mateyu 9
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=40&Chapter=9&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D40%26Chapter%3D9%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Yintoni Uvuko?
Impendulo esuka eBhayibhileni
EBhayibhileni, igama eliguqulelwe ngokuthi “uvuko” lisuka kwelesiGrike elithi, a·na′sta·sis, elithetha “ukuphakamisa” okanye “ukuphakama kwakhona.” Umntu ovuswa ekufeni ubuyiselwa ebomini engulaa mntu ebenguye ngaphambili.—1 Korinte 15:12, 13.
Nangona igama elithi “uvuko” lingekho kwiZibhalo zesiHebhere, ezikwabizwa ngokuba yiTestamente Endala, le mfundiso iyafumaneka kuzo. Ngokomzekelo, esebenzisa umprofeti uHoseya, uThixo wathembisa oku: “Ndiya kumkhulula esandleni seShiyol [ingcwaba]; ekufeni ndiya kumkhulula.”—Hoseya 13:14; Yobhi 14:13-15; Isaya 26:19; Daniyeli 12:2, 13.
Bavuselwa phi abantu? Abanye abantu baza kuvuselwa kubomi basezulwini balawule njengookumkani kunye noKristu. (2 Korinte 5:1; ISityhilelo 5:9, 10) IBhayibhile ithi olu ‘luvuko lokuqala,’ nto leyo ebonisa ukuba kukho olunye uvuko. (ISityhilelo 20:6; Filipi 3:11) Olu vuko lwamva luya kuba kukuphila emhlabeni ibe abantu abaninzi abavusiweyo baza kufumana lona.—INdumiso 37:29.
Baza kuvuswa njani abantu? UThixo unike uYesu amandla okuvusa abafi. (Yohane 11:25) UYesu uza kuvusa “bonke abo bakumangcwaba enkumbulo” babuyele ebomini, ngamnye kubo engulaa mntu wayenguye ngaphambi kokuba afe. (Yohane 5:28, 29) Abo bavuselwa ezulwini baza kuba nemizimba engumoya, ngoxa abo bavuselwa emhlabeni beza kuba benemizimba yenyama ephile qete.—Isaya 33:24; 35:5, 6; 1 Korinte 15:42-44, 50.
Ngoobani abaza kuvuswa? IBhayibhile ithi, “kuza kubakho uvuko lwamalungisa nabangengomalungisa.” (IZenzo 24:15) Amalungisa aquka abantu abathembekileyo njengoNowa, uSara noAbraham. (Genesis 6:9; Hebhere 11:11; Yakobi 2:21) Abangengomalungisa baquka abo bangakwenziyo ukuthanda kukaThixo kuba bengazange bafumane ithuba lokukwazi nokukwenza.
Sekunjalo, abo baye baqhubeka besenza okubi kangangokuba bangaguquki abayi kuvuswa. Xa abantu abanjalo besifa, bafumana intshabalalo kanaphakade bengenathemba lokuphinda baphile kwakhona.—Mateyu 23:33; Hebhere 10:26, 27.
Luza kubakho nini uvuko? IBhayibhile yachaza kwangaphambili ukuba uvuko lokuphila ezulwini luya kubakho ebudeni bobukho bukaKristu, obaqala ngo-1914. (1 Korinte 15:21-23) Uvuko lokuphila emhlabeni luya kubakho ebudeni boLawulo lukaYesu Kristu Lweminyaka Eliwaka, xa umhlaba uza kuguqulwa ube yiparadesi.—Luka 23:43; ISityhilelo 20:6, 12, 13.
Kutheni sinokukholelwa kuvuko? IBhayibhile ichaza izihlandlo ezisithoba zokuvuswa kwabantu, ibe sihlandlo ngasinye kuzo kwakukho amangqina okuzibonela. (1 Kumkani 17:17-24; 2 Kumkani 4:32-37; 13:20, 21; Luka 7:11-17; 8:40-56; Yohane 11:38-44; IZenzo 9:36-42; 20:7-12; 1 Korinte 15:3-6) Ukuvuswa kukaLazaro nguYesu kokona kuphawulekayo, ekubeni uLazaro wayesele eneentsuku ezine efile ibe uYesu wamvusa phambi kwabantu abaninzi. (Yohane 11:39, 42) Oku kwakucace gca nakwabo babemchasa uYesu kangangokuba bakhetha ukuzama ukumbulala yena noLazaro.
IBhayibhile ibonisa ukuba uThixo uyakwazi ibe uyafuna ukuvusa abafileyo. Ukhumbula iinkcukacha zomntu ngamnye aza kumvusa esebenzisa amandla akhe angenasiphelo. (Yobhi 37:23; Mateyu 10:30; Luka 20:37, 38) UThixo uyakwazi ukuvusa abafileyo ibe uyafuna ukubavusa. Xa ithetha ngovuko oluza kubakho, iBhayibhile ithi ngoThixo: “Uya kuwulangazelela umsebenzi wezandla zakho.”—Yobhi 14:15.
Iimbono ezingachananga ngovuko
Ubuxoki: Uvuko kukubuyiselwa komphefumlo womntu emzimbeni wakhe.
Inyaniso: IBhayibhile ifundisa ukuba umphefumlo ngumntu kungekhona inxalenye ethile eqhubeka iphila xa efile. (Genesis 2:7; Hezekile 18:4) Umntu ovusiweyo akabuyiselwa umphefumlo wakhe kunoko uphinda adalwe njengomphefumlo ophilayo.
Ubuxoki: Abanye abantu bayavuswa baze batshatyalaliswe kwangoko.
Inyaniso: IBhayibhile ithi “abo baqhelisele izinto ezimbi” baya kufumana ‘uvuko lomgwebo.’ (Yohane 5:29) Noko ke, lo mgwebo usekelwe kwizinto abazenzayo emva kokuba bevusiwe, kungekhona ababezenza ngaphambi kokuvuswa. UYesu wathi: ‘Abafileyo baya kuliva ilizwi loNyana kaThixo yaye abo baye banikela ingqalelo baya kuphila.’ (Yohane 5:25) Abo ‘banikela ingqalelo’ okanye baphulaphula izinto abazifundiswe emva kokuba bevusiwe amagama abo aya kubhalwa ‘kumsongo wobomi.’—ISityhilelo 20:12, 13.
Ubuxoki: Xa umntu evusiwe, ufumana laa mzimba wayenawo ngaphambi kokuba afe.
Inyaniso: Emva kokufa, umzimba womntu uyabola uze ube ngumhlaba.—INtshumayeli 3:19, 20.
Funda Okungakumbi
Ithemba Lokwenene Ngabantu Obathandayo Abafileyo
Ngaba uswelekelwe sisalamane okanye umhlobo wakho? Ngaba ungaphinde ubabone? Funda ngoko kufundiswa yiBhayibhile ngovuko.


text:
UBUTYEBI OBUPHUMA ELIZWINI LIKATHIXO | INDUMISO 45-51
UYehova Akayi Kubalahla Abo Bantliziyo Zaphukileyo
INdumiso 51 yabhalwa nguDavide emva kokuba umprofeti uNatan emkhumbuze ngesono sakhe esinzulu noBhatshebha. Isazela sikaDavide samgweba, ibe ngokuthobeka wasivuma isono sakhe.—2Sa 12:1-14.
UDavide wona kodwa wayesenalo ithuba lokuguquka
Ngaphambi kokuvuma isono nokuguquka, watyiwa sisazela
Waba sentlungwini ngenxa yokuba uThixo wamgatya kangangokuba waziva eyindoda ephuke amathambo
Wayekufuna ngamandla ukuxolelwa, ukuphinda abe nobuhlobo noYehova, nokonwaba ngendlela awayekhe wonwaba ngayo
Ngokuthobeka wabongoza uYehova ukuba amncede akwazi ukuthobela
Wayeqinisekile ukuba uYehova uza kumxolela